"SEMENTARA NI PANGGIL BABY LOCKDOWN..." - ABBY TERIMA INSAN BARU, BUAT KEPUTUSAN LEPAS PKP

"Assalamualaikum. Morning 😍. Salam Corona 🤪. Mama berpantang Day 1 🙊. Patut mcm payah je nk lepas barangan baby dalam rumah ni, rupanya nk beranak lagiii hihi... Kan Abah @jaiezzany 🤪🥰. Abah risau tak tertanggung Baby ni nanti, tanggungjawab besar kalau ambil lagi..

"Tapi Sahabat2 disini, kalau suatu masa nanti Sy susah, buleh tolong jugakkan kumpul sorang rm10? hehee.. Day 7 nanti, Sy bgtau nama dia ye. Buat sementara ni kita panggil dia Baby Lockdown dulu hihihi 🤪😅.

"Assalamualaikum. Haiii Everything 😍. Sorry harini tak sempat update tentang Wallet Kasih PKP sbb baru lepas bersalin ni, sibuk sikit hihi.. tapi Alhamdullillah. Ada je rezeki masuk ke situ. Walaupun tak banyak, tapi sikit2 tu pun cukup bermakna pada yg memerlukan #tqsoooomuchhh 😍.

"Satu lagi nk minta maaf belum sempat transfer utk semua yg tersenarai penerima Wallet Kasih PKP Batch ke 2 smlm sbb acc Sy tak buleh transfer dah, dah sampai limit harini Sy guna uruskan baby ni tadi (kalau online sehari Sy buleh keluar 10k je. Pastu suami pinjamkan dulu RM5k. Jadi sabar jap ye. Sambung esok 🥰.

Klik untuk gambar besar

"Sy berbesar hati tadi susah payah maklum pada polis nak keluar, nk uruskan baby sbb Ada yg dah berjanji nk ambil, nk byrkan bil, tiba2 tak jadi.. mcm2 hal.. berjam2 Sy kat situ. Sudahnya sy& suami bayarkan bil utk Baby & Mak Baby tu, pastu Sy bawak balik.

Milik siapa baby ni tunggulah seminggu lagi, atau sampai selesai PKP, baru Sy buat keputusan. Buat masa ni acah2 tengah berpantang, jadi jangan tanya2 pasal Baby. meroyan I nanti 🤣🙊. Dan last sebelum tidur nk minta jasa baik Sahabat2 disini tolong Sahabat Sy yg berhati mulia seorang ni.

"Dia uruskan warga luar melahirkan sampai terpaksa pinjam Ahlong sbb kawan2 taknak tolong.. belum selesai masalah tu, ada mak baby sorang ni melahirkan baby minggu ni secara operation, pecah rahim & pecah pundi kencing (jgn tanya mcmana buleh jadi sbb sy pun taktahu nak kata🙊) jadi Sahabat Sy ni tolong uruskan dia masuk hospital.

"Bil masuk je dah rm2800, pastu taktahu berapa lagi sbb sebulan lagi nk kena berehat dalam tu. Jadinya mari pakat2 kita kumpul sorang sikit tolong dia buleh. Masuk teruslah ke akaun kawan Sy tu biar dia uruskan. Niatlah sedekah, zakat ke apa ye. RM10 pun Alhamdullillah 🥰.

"🐯 Maybank 164717000579 Hamidah Binti Mohd Zakaria. Ps: Yg taknak bantu. jgn byk bunyi ye. Block nanti 😝. #goodnite #sorrydmterlalubanyak #takterbacasemua 🙏🏻," demikian tulis penyanyi dan pelakon Abby Abadi menerusi beberapa entri yang dimuatnaik di laman Instagram miliknya baru-baru ini.

Abby memaklumkan, dia baru sahaja lepas 'bersalin' dan kini sedang 'berpantang' dengan kehadiran insan baru dalam keluarga. Jelasnya, buat masa ini dia akan menjadi penjaga buat sementara waktu dan hanya akan membuat keputusan menyerahkan bayi comel itu selepas tamat Perintah Kawalan Pergerakan (PKP).

www.myartis.com / Sumber & foto: media Hiburan & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


OPICK NIKAH JANDA MUDA - ISTERI KECEWA, MAHU DICERAIKAN

Isteri pertama penyanyi lagu dakwah berasal dari Indonesia, Opick iaitu Dian Rositaningrum secara diam-diam nekad memfailkan cerai setelah hampir 16 tahun hidup bersama.

Keputusan tersebut dikatakan berpunca kerana Dian kecewa atas keputusan suaminya menikahi satu lagi dengan janda muda.

Sebelum ini, rumah tangga pelantun lagu 'Rapuh' itu dan isterinya pertamanya dilaporkan kini dilanda konflik.

Memetik laporan WowKeren.com, Dian sejak dari mula lagi berasa sangat sedih kerana Opick berpoligami tanpa izinnya.

Klik untuk gambar besar

Namun kini Dian sudah menerima ketentuan itu tetapi memilih tidak lagi tinggal sebumbung dengan Opick.

"Sudah tidak serumah. Mungkin kalau dikata menangis, sudah habis kali ya air matanya. Saya hormat, dia wanita yang tegar luar biasa.

Penderitaannya tuh, luar biasa lah wanita yang sangat tegar," kata pengacara Ina Rachman yang juga merupakan teman baik Dian.

Dalam permohonan cerai tersebut, Dian turut membuat beberapa permintaan. Bagaimanapun permintaan tersebut tidak didedahkan.

"Ada beberapa permintaan yang dibuat anak guam saya (istri Opick) kepada suaminya, supaya semua dapat selesai baik-baik.

"Saya belum dapat bercakap panjang lebar, kerana sidang pertama saja belum dihadiri. Jadi tunggu sidang seterusnya pada 20 Mac ini," katanya peguam Dian.

www.myartis.com / Sumber: Malaysian Digest

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELAGI HAYAT DIKANDUNG BADAN - FAZLEY TETAP TERUS MENYANYI, MESKIPUN DIKRITIK

Penyanyi yang bergelar selebriti chef, Datuk Fazley Yaakob nampaknya tidak akan putus asa untuk berjuang dalam bidang nyanyian, sungguhpun penyertaannya dalam program realiti, Gegar Vaganza musim kelapan (GV8) tak ubah seperti mengundang padah apabila dikecam teruk.

Komen berbaur negatif dilemparkan dalam media sosial termasuk menyentuh perkara bersifat peribadi tidak pernah menggugat semangatnya, apatah lagi, bidang nyanyian sudah diterokai sejak zaman muda lagi.

Anak kelahiran Seremban, Negeri Sembilan ini pernah memiliki empat album, Kau Milikku yang dirakamkan pada 1995, diikuti Impian Yang Nyata (1996), Asmara Ini (2001) dan Cerita Asmara (2003). Malah, lagu Asmara Ini dan Cerita Asmara pernah melonjakkan namanya sebagai penyanyi, sebelum menerokai bidang masakan.

Mengulas adakah pernah 'sentap' apabila menerima kecaman dalam media sosial, Fazley berkata, dia pernah melalui situasi lebih buruk dan dahsyat daripada ini. Meskipun begitu, tambah Fazley, dia akan terus menyanyi, selagi hayat dikandung badan.

Klik untuk gambar besar

"Sebelum ini, saya rasa masyarakat sudah sedia maklum dengan isu yang membabitkan saya. Rasanya ia lebih teruk dengan apa yang diterima ketika menyertai GV8.

"Jadi, saya tak pernah simpan dalam hati jika setakat kecaman dalam media sosial. Saya sempat membalas komen netizen yang mendoakan saya tersingkir sebelum membuat persembahan pada minggu ketiga tersingkir.

"Jujurnya, saya bersikap positif kerana sedar kemampuan saya. Lagipun, tiada satu trofi kemenangan yang pernah diperoleh sepanjang lebih sedekad bergelar anak seni.

"Saya juga merancang untuk merakamkan single baharu dan mengadakan showcase. Insya-Allah, saya akan menganjurkan showcase di restoran saya, Suka Sucre Bistro di Hartamas.

"Nama showcase pun sudah ada iaitu Yang Sedang-Sedang Saja sempena nama lagu dibawakan dalam program GV8. Bagaimanapun, semuanya masih dalam perancangan. Maklumat lanjut mengenai persembahan istimewa ini akan diumumkan, tidak lama lagi," katanya.

Ditanya soal penerimaan keluarga melihatnya menjadi bahan perdebatan dalam media sosial, Fazley memberitahu, ibu dan isteri sangat memahami, begitu juga anak-anak.

"Sekurang-kurangnya, misi saya untuk memberitahu anak-anak yang ayahnya seorang penyanyi berhasil. Saban minggu, saya sering memberitahu akan tersingkir, jadi mereka sudah bersedia," ujarnya yang menyertai program GV8 demi anak bongsu, Alayna Selma, 4, yang tidak pernah mengetahuinya seorang penyanyi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - 'KEK KRISTAL' SEMPENA HARI LAHIR NEELOFA

Malam semalam, telah berlangsung sambutan hari lahir Neelofa yang baru-baru ini bergelar jutawan apabila mengaut keuntungan RM50 juta setahun melalui jualan hijab.

Apa yang menarik, Neelofa telah dihadiahkan kek bertatah kristal swarovski berharga RM6,000 yang berkilauan dalam majlis yang diadakan itu.

"The saying "age is just a number" doesnt seem to go very well with this picture," ujar Neelofa mengenai gambarnya bersama angka 27.

Foto: Lofa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


DITUDUH BAWA PENGARUH BURUK KEPADA RAKAN - ISMAIL IZZANI SEDIH & TERTEKAN

"Sudah banyak kali sebenarnya saya menghadapi situasi ini, ibu bapa beberapa rakan saya mula menghalang anak-anak mereka berkawan rapat dengan saya kerana dikatakan membawa pengaruh buruk.

Namun perasaan yang saya pendam selama ini sampai ke kemuncak malam tadi sehingga saya alami mental breakdown, saya akui sedikit terasa hati apabila dilemparkan tuduhan sebegitu," demikian kata penyanyi Ismail Izzani.

Penyanyi lagu 'Bidadari' itu berasa sedih dan terkilan apabila dianggap sebagai membawa pengaruh tidak baik kepada rakan-rakannya. Ismail memberitahu, perkara itu disedari apabila rakan-rakannya dihalang oleh ibu bapa mereka untuk berkawan dengannya.

Klik untuk gambar besar

Dalam perkembangan lain, penyanyi berusia 19 tahun itu yang ditemui semasa konsert 'Kindness Stand Together' itu berkata dia berasa teruja apabila dilantik untuk menjadi duta kempen #standtogether buat kali kedua.

"Sebenarnya kempen ini memfokuskan untuk bersatu memberi bantuan buat para pelajar di sekolah seluruh Malaysia untuk menyebarkan kebaikan sesama mereka.

"Ini merupakan tahun kedua saya menjadi duta program #standtogether ini, malah ia membantu saya untuk terus berfikir dengan positif biarpun saya sendiri terpalit dek beberapa isu negatif sepanjang tahun lalu," tuturnya.

www.myartis.com / Sumber & foto: mStar & Instagram Ismail Izzani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YOU CANNOT DOWNGRADE YOURSELF..." - VIDA KURANG SENANG ASHIRA KERJA CUCI PINGGAN, TIADA NIAT HINA

"Saya cakap pada Ashira, dia cantik, you cannot downgrade yourself dengan kerja mencuci pinggan. Tak elok la kerana dia artis dan banyak lagi kerja dia boleh buat. Tapi Ashira kata tak apa, dia nak tolong kawan katanya. Kerja mencuci pinggan tu tak salah. Cuma dengan kebolehan, kemahiran dan wajah yang jelita itu ada kerja lain lebih sesuai dengannya.

"Jangan bersikap skeptikal dengan kenyataan saya memberi amaran itu. Bukan nak hina orang kerja cuci pinggan tapi saya sendiri melihat Ashira banyak potensi. Saya ada plan untuk lakukan sesuatu bersama Ashira. Tapip kalau saya cakap nanti orang kata nak ambil kesempatan untuk berniaga.

"Saya kasihan dengan dia, Ashira seorang yang ikhlas dan baik. Bad pula mungkin ada kebaikan yang dia buat kerana dikurniakan seorang isteri yang baik seperti Ashira," itulah kata usahawan kosmetik, Datuk Seri Vida yang meluahkan kurang senang apabila penyanyi Ashira melakukan kerja sambilan di sebuah restoran dengan mencuci pinggan pada setiap hujung minggu untuk menambah pendapatan.

Klik untuk gambar besar

Dek kerana itu, Vida atau nama sebenarnya Hasmiza Othman, meminta isteri kepada Bad Indigo ini supaya berhenti melakukan kerja tersebut. Tiada niat menghina, Vida berkata Ashira tidak sepatutnya merendahkan imejnya sebagai artis.

Sebelum ini menerusi laporan mStar, Ashira menjelaskan dia bukan bekerja secara tetap sebaliknya hanya diberikan 'token' selepas membantu rakannya yang mengusahakan kedai makan pada setiap minggu.

Namun, komen Vida di laman Instagram mStar menjadi perhatian ramai dimana dia mengatakan sudah memberi amaran kepada Ashira supaya berhenti bekerja mencuci pinggan. Susulan komennya itu, rata-rata netizen menganggap kenyataannya itu seolah menghina kerja mencuci pinggan. Namun, Vida berkata dia mahukan yang terbaik buat Ashira.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NICO TERTEKAN HUTANG KELILING PINGGANG. KEDAI MAKAN KENA TUTUP

"Memang tertekan, hutang pun semakin lama semakin bertambah. Saya terpaksa tangguh bayaran sewa kedai sebanyak RM500 sebulan, hutang rumah, kereta dan lain-lain. Bukan tak nak bayar hutang tapi wang simpanan makin terhad, jadi saya perlu guna untuk tujuan yang lebih penting," katanya.

"Sekarang ni saya duduk rumah je, sejak dua bulan lalu kedai terpaksa tutup sebab pelanggan tak ramai. Saya diberitahu hanya 20 peratus daripada anggaran 800 pekerja yang bertugas di menara itu, masuk ke pejabat. Itu pun jadual kerja mereka dibahagikan kepada dua, maknanya hanya 10 peratus datang ke pejabat pada satu-satu masa," kata penyanyi rap yang juga anggota kumpulan Nico G iaitu Nico.

Hutang semakin tinggi manakala wang simpanan kian menyusut itu mmebuatkan Nico mengalami tekanan untuk meneruskan kehidupan ketika pandemik Covid-19.

Cerita Nico atau nama sebenarnya Abdul Fashah Abdul Aziz, 47, premis makanannya di medan selera di Menara PJD, Sentul tidak dapat beroperasi susulan pihak pengurusan hanya membenarkan kehadiran 20 peratus pekerja dalam satu bangunan.

Klik untuk gambar besar

Menurut Nico dia mula mengusahakan kedai makan dengan menyediakan pelbagai hidangan makanan Cina Muslim sejak setahun yang lalu bersama isteri, Juwiati Musa, 38. Tambah Nico lagi, akibat masalah kewangan juga dia terpaksa menghentikan dua pekerja kerana sudah tidak mampu untuk membayar gaji.

Ujar penyanyi 'Inilah Nasibku' bersama dua lagi anggota Nico G iaitu Affa dan Dino ini, karier lakonan yang baru diceburinya sejak dua tahun lalu juga terbantut kerana pelaksanaan Perintah Kawalan Pergerakan (PKP).

"Acara hiburan dah lama tak ada, jadi nak menyanyi pun tak boleh seperti dulu. Kemudian saya aktif dalam bidang lakonan, masa PKP 1.0 dulu masih ada lagi tawaran... tapi sekarang nak berlakon pun dah tak boleh.

"Harapnya Pelan Pemulihan Negara (PPN) ini dapat berakhir segera, jadi saya boleh kembali berniaga dan berlakon. Lepas ni kalau ada pihak produksi yang nak ambil saya berlakon, boleh la ambil," ujarnya.

Setakat ini, antara drama lakonan Nico ialah 'Kl Gangster Underworld 2', 'Kasih Bertaut' dan 'Pusaka Chalet Ana'. Untuk makluman, kali terakhir Nico G menghasilkan album pada 2019 selepas sekian lama menyepi.

Nama asal kumpulan Nico atau Network International Chicanos Organization ditukar kepada Nico G sebagai projek penjenamaan semula kumpulan itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIDAK HADIR KE MAHKAMAH - FARID KAMIL DIKENAKAN WARAN TANGKAP

Setelah gagal hadir pada hari keempat perbicaraan kes urin yang dihadapinya hari ini, pelakon dan pengarah Datuk Farid Kamil Zahari telah dikenakan waran tangkap oleh Mahkamah Majistret di Petaling Jaya.

Waran itu dikeluarkan Majistret Nor Ariffin Hisham selepas Timbalan Pendakwa Raya Alia Sumayyah Amran membuat permohonan tersebut susulan kegagalan Farid Kamil, 38, dan penjaminnya hadir, selain tiada sebarang laporan atau sijil cuti sakit dikemukakan kepada mahkamah.

Nor Ariffin berkata waran tangkap itu dikeluarkan kerana tiada sebarang alasan munasabah dikemukakan kepada mahkamah atas ketidakhadiran tertuduh hari ini.

Peguam Megat Syazlee Mokhtarom yang mewakili Farid memohon untuk membatalkan pengeluaran waran itu sehingga tarikh perbicaraan seterusnya pada 14 Jan nanti, namun mahkamah tetap mengeluarkan perintah waran tangkap itu.

Sementara itu, ketika ditemui pemberita di luar mahkamah kemudiannya, Megat Syazlee memaklumkan anak guamnya kini berada di Johor Bahru.

Klik untuk gambar besar

"Saya sudah maklumkan kepada Farid malam semalam namun beliau maklumkan tidak sempat datang kerana sedang menjalani penggambaran.

"Dalam prosiding tadi juga, saya sudah menjelaskan kepada mahkamah bahawa ketidakhadirannya adalah bukannya sesuatu yang disengajakan, sebaliknya beliau keliru kerana terdapat banyak tarikh ditetapkan," katanya ketika ditemui pemberita selepas prosiding kes itu hari ini.

Pada 25 Jan 2018, Farid mengaku tidak bersalah di Mahkamah Majistret kerana menggunakan dadah THC yang juga dadah terdapat pada ganja di Pejabat Narkotik, IPD Petaling Jaya pukul 4.30 petang, 11 Jan tahun lepas.

Dia dituduh mengikut Seksyen 15(1)(a) Akta Dadah Berbahaya yang membawa hukuman maksimum penjara dua tahun atau denda sehingga RM5,000 atau kedua-duanya, jika sabit kesalahan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - AYAH AZIZULHASNI AWANG KEMBALI KE RAHMATULLAH

Takziah diucapkan kepada pelumba basikal, Datuk Azizulhasni Awang atas pemergian ayah kesayangan, Awang Embong yang telah pergi menghadap Illahi. Berita duka berkenaan dikongsikan oleh Azizul menerusi perkongsian terkininya menerusi laman Instagram.

"Assalamualaikum semua. Untuk makluman, ayah saya Awang Bin Embong telah pulang ke Rahmatullah awal pagi tadi. Semoga Ayah diampunkan segala dosanya, diterima segala amal ibadatnya dan ditempatkan bersama orang-orang yang beriman.

"Allaahummaghfir lahu warham hu wa'aafi hii wa'fu anhu. Ya Allah! Ampunilah almarhum (Awang Bin Embong), berilah dia rahmat Mu, kesejahteraan, serta maafkanlah kesalahannya," tulis Azizul yang masih berada di Melbourne, Australia.

Difahamkan, Allahyarham Awang menghembuskan nafas terakhir akibat strok pada pukul 2 pagi di kediamannya di Dungun, Terengganu. Meninjau ruangan komen, ramai rakan selebriti turut berduka dengan perkhabaran berkenaan.

Klik untuk gambar besar

"Innalillahi wainnailaihiroji'un… Salam takziah… Semoga arwah ayahanda bersama insan terpilih di sana… Al Fatihah," tulis penyanyi nombor satu negara, Datuk Seri Siti Nurhaliza.

"Al-Fatihah… Semoga Allah menempatkan arwah dalam kalangan orang beriman. Semoga keluarga dikurniakan ketabahan dalam menempuh detik sukar ini," respons pengacara Ahmad Fedtri Yahya.

Penyanyi dan pengacara Big Stage 2022, Alif Satar turut memberikan ucapan takziah buat Azizul: "Innalillahiwainnailayhirojiuun… salam takziah buat Datuk sekeluarga… semoga diberikan kekuatan dan ketabahan buat saudara. Take care champ," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DESAS-DESUS KERETAKAN RUMAH TANGGA - INI JAWAB NOH SALLEH

Mengulas mengenai desas desus keretakan rumah tangganya dengan selebriti Mizz Nina yang bertebaran di media sosial, penyanyi Noh Salleh berkata tidak pernah timbul isu seperti yang diperkatakan sebaliknya dia lebih fokus terhadap anak angkat mereka, Musa yang kini sudah berusia tujuh bulan.

 "Entahlah... tiada komen. Korang semua kena tipu… good luck (selamat berjaya). Saya baru dimaklumkan oleh wakil pengurusan mengenai gosip yang timbul ini. Tak sangka ada cerita begini pula yang timbul. Apa yang boleh saya katakan itu adalah berita palsu," kata Noh.

Terdahulu, timbul dakwaan mengatakan rumah tangga Noh yang juga vokalis kumpulan Hujan dan Mizz Nina bermasalah. Pasangan itu mendirikan rumah tangga pada 2 Julai 2011. Sekitar April lalu, pasangan itu memperkenalkan Musa sebagai anak angkat bagi menyerikan rumah tangga mereka.

"Apabila ada anak sayang itu di tahap berbeza. Saya baru sedar perkara itu. Sekarang ini lebih fokus kepada kesihatan anak. Setiap dua minggu sekali akan bawa anak kami melakukan pemeriksaan," tuturnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEDAR & HENDAK PULANG (DATUK), ITU LEBIH BAIK"  - PEMANGKU RAJA PAHANG

"Semua individu yang mendapat (gelaran) Datuk, telah tersurat dan tersirat dalam etika untuk (layak) memakai gelaran ini.

"Kalau hendak diikutkan hati, nak tarik semua (anugerah kebesaran negeri). Saya dukacita kalau terdapat individu yang digelar Datuk berkelakuan seperti ini.

"Kalau dia hendak pulangkan, terpulanglah. Kalau dia sedar dan dia hendak pulangkan, itu lebih baik," titah Pemangku Raja Pahang, Tengku Abdullah Sultan Ahmad Shah kepada pemberita kelmarin.

Baginda bertitah demikian ketika mengadakan lawatan ke atas mangsa kebakaran tiga buah rumah di Perkampungan Sungai Isap yang hangus dijilat api dalam kejadian baru-baru ini.

Kata Tengku Abdullah, baginda menerima baik sekiranya pelakon terkenal dan penerbit filem, Datuk Farid Kamil Zahari dengan rela hati memulangkan semula Darjah Indera Mahkota Pahang (DIMP).

Klik untuk gambar besar

Tengku Abdullah turut mengakui berasa dukacita selepas dikejutkan dengan tindakan pelakon tersebut yang ditahan dan didakwa di mahkamah kerana menampar seorang anggota polis di Balai Polis Kota Damansara, Petaling Jaya, Selangor baru-baru ini.

Sebagai rekod, Farid Kamil menerima anugerah DIMP di Istana Abu Bakar, Pekan pada 16 Disember tahun lalu yang membawa gelaran Datuk.

Ujar Tengku Abdullah lagi, baginda tidak mahu menghukum mana-mana pihak bergelar Datuk sekiranya individu terbabit melakukan kesalahan.

"Saya bukan mahu menghukum, tapi mereka sendiri yang tersalah langkah. Kalau kita hendak tarik semula (gelaran Datuk), kita juga harus mengikut prosedur. Tapi kalau dia hendak pulangkan, itu cara terbaik," tambah baginda.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


8 FOTO - SEKITAR PERCUTIAN NABILA HUDA DI THAILAND & PULAU LANGKAWI

Baru-baru ini, pelakon Nabila Huda telah pergi bercuti di Koh Lipe, Thailand dan Pulau Langkawi. Foto sekitar percutian tersebut telah dikongsikan Nabila menerusi laman Instagram dan ia telah mencuri perhatian wargamaya.

Dalam entri tersebut, Nabila memuatnaik beberapa keping foto pemandangan indah sejak berada di pulau kecil itu tiga hari lalu: "Always my favorite place," tulis Nabila ringkas di ruangan kapsyen.

Percutian Nabila di Koh Lipe dan Pulau Langkawi itu turut disertai oleh suami dan anaknya.  Bukan sahaja memuat naik foto pantai putih bersih dan kejernihan air laut, pelakon berusia 36 tahun itu turut berkongsi villa penginapan mereka yang sangat cantik.

Meninjau ruangan komen, rata-rata wargamaya terpegun dengan lokasi percutian Nabila dan berharap mereka berkesempatan mengunjungi pulau itu. Oktober lalu, Nabila turut mencuri tumpuan apabila mengembara ke New Zealand dan mengelilingi negara itu menggunakan karavan.

Klik untuk gambar besar

www.myartis.com / Sumber & foto: Astro Gempak & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA PELAWAT SITI NURHALIZA DIPERSOAL: "'DOUBLE STANDARD, AKU DAH PENAT"

Penyanyi nombor satu negara, Dato' Seri Siti Nurhaliza baru sahaja menimang cahaya mata kedua yang telah selamat dilahirkan pada 19 April lalu.

Berkongsi berita gembira tersebut, Asyraf Khalid menerusi perkongsian di laman Instagram memuat naik detik kelahiran adik bongsunya itu.

Bagaimanapun, ada netizen mempersoalkan prosedur operasi standard (SOP) bersalin di hospital apabila ramai pelawat dibenarkan masuk. Tambahnya, berdasarkan pengalaman, tiada seorang pun dibenar masuk kecuali suami sahaja.

Klik untuk gambar besar

Mendapat lebih 1.4k retweet dan 1.3k tanda suka, pelbagai respon yang diterima lelaki ini. Rata-rata berpendapat pelawat dibenarkan masuk kerana sudah membuat ujian swab terlebih dahulu.

Menurut mereka, jika bersalin di hospital kerajaan, pelawat sememangnya tidak dibenarkan masuk kecuali hanya seorang penjaga.

Manakala, hospital swasta pula peraturannya lebih longgar dan tertakluk kepada syarat-syarat tertentu seperti ujian swab dan sebagainya.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKTIVIS TANGGUNG MALU - NABILA HUDA DITUNTUT BAYAR RM900,000 SERTA MOHON MAAF

"Tindakan aktres itu (Nabila Huda) membuat berita palsu telah membuatkan ramai pengguna media sosial percaya dan memberi kesan kepada Fatimah," itulah ujar peguam Nurul Hafidzah Hassan dalam satu kenyataan dan turut memaklumkan anak guamnya menuntut permohonan maaf dan ganti rugi fitnah sebanyak RM900,000.

Tuntut tersebut dibuat susulan tindakan pelakon Nabil Huda mendakwa seorang wanita menyalah guna barang-barang mangsa banjir, aktivis kemanusiaan, Fatimah Zaharah Rahim

Menurut Hafidzah, notis tuntutan telah dihantar ke Nabila pada Khamis lalu. Sementara itu, Hafidzah berkata Fatimah mengalami perasaan malu, tekanan emosi dan kesedihan sejak berita itu disebarkan.

Anak guamnya akan memfailkan tuntutan di mahkamah sekiranya tiada sebarang permohonan maaf, pembayaran ganti rugi RM900,000 atau yang setimpal.

Klik untuk gambar besar

Pada 25 Disember lalu, Nabila atau lebih mesra disapa sebagai Abil, berkongsi hantaran di media sosial mendakwa Fatimah mengambil kesempatan terhadap bantuan mangsa banjir untuk orang ramai.

Menurut kenyataan media yang dikeluarkan itu, Nabila didakwa telah menyiarkan kenyataan-kenyataan berbaur fitnah yang membawa maksud yang aktivis tersebut adalah seorang yang bangsat, bodoh, pencuri, mengambil dan memberi barang sumbangan orang lain namun mengakui barangan tersebut adalah daripadanya, mengambil kesempatan ke atas orang lain dan lain-lain kenyataan.

Pada tarikh yang sama, Nabila juga didakwa telah memuat naik gambar aktivis dan menerbitkan satu penyiaran yang mana kenyataan-kenyataan tersebut membawa maksud yang aktivis tersebut telah memberi barang sumbangan yang bukan miliknya namun menyatakan bahawa barang sumbangan tersebut adalah daripada beliau dan mengambil kesempatan ke atas orang lain.

Kenyataan-kenyataan yang didakwa fitnah dan berita palsu tersebut telah dikongsi dan ditonton di pelbagai platform media sosial yang lain termasuk di platform Youtube, laman-laman portal berita dan juga saluran media. Hantaran tersebut bagaimana pun telah dipadam oleh Nabila.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STRATEGI GIMIK - HAIZA TAK SETUJU, TAK SESUAI DENGAN USIA

"Saya tidak setuju dengan cara itu (gimik) untuk memperkenalkan lagu kerana perkara seperti itu hanya mengundang fitnah.

"Lagi pula saya rasa gimik tidak sesuai untuk usia seperti saya," ujar penyanyi dan penyampai radio Kool FM, Haiza Hanafi yang tidak bersetuju dengan strategi menggunakan gimik untuk melancarkan lagu atau produk baharu.

Haiza atau nama sebenarnya Rohaizah Nordin, 38, berkata, ia hanya menggundang fitnah dan bukan cara yang sihat untuk menyerlahkan bakat.

Peserta Gegar Vaganza musim ke-2 (GV2) itu berkata demikian ketika diminta pendapatnya tentang trend artis yang menggunakan cara itu untuk lebih mendapat perhatian.

Selain itu, ditanya tentang kejadian pergaduhan artis dangdut Ifa Raziah dan Sheeda, Haiza mengakui turut berasa tertipu dengan gimik berkenaan.

Klik untuk gambar besar

Katanya, perkara itu hanya menimbulkan pertelagahan antara netizen dan pengikut laman sosial mereka.

"Saya pun tertipu dan secara jujur sebagai penonton kita akan fikir bukan-bukan. Ia juga menjadi punca orang bertelagah di laman sosial.

"Tapi terpulanglah kepada mereka, jika mereka rasa perkara itu boleh membantu kerjaya atau produk mereka, terpulang..." katanya.

Awal minggu lalu, kecoh di media sosial dengan isu video pergaduhan serta serang-menyerang penyanyi dangdut Sheeda dan Ifa Raziah di tempat letak kereta.

Bagaimanapun, tidak lama selepas itu kedua-dua penyanyi itu mendedahkan ia hanya gimik semata-mata.

Sementara itu, bercakap tentang perancangan keluarga, penyanyi 'Dag Dig Dug' ini mengakui mempunyai hasrat untuk menambah cahaya mata.

Katanya, sekarang adalah masa yang sesuai dan meminta peminat mendoakan diberi rezeki tersebut.

"Saya sudah bersedia jika diberi rezeki itu sekarang, harap semua doakan saya. Anak saya Iman pun sekarang sudah berusia lima tahun dan selalu juga bertanya tentang adik," tuturnya.

Haiza dan Norhanaphe mendirikan rumah tangga pada 24 Ogos 2007 dan dikurniakan cahaya mata Nur Iman Syafie, 5.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DATUK RED BERSUMPAH TAK CERAIKAN ADIRA SEPERTI DIDAKWA

"Saya bersumpah dengan nama Allah, saya tidak buat perkara itu (cerai). Sangat terkejut depan apa yang diperkatakan. Saya masih waras untuk buat semua ini. Selagi saya ada kudrat dan bernyawa, saya akan terus menjaganya dengan anak-anak," demikian tutur suami kepada penyanyi Adira Suhaimi, Datuk Seri Adnan Abu atau lebih dikenali sebagai Datuk Red yang berkata, spekulasi yang timbul itu adalah mengarut.

Sementara itu, Adira yang baru sahaja bersalin anak ketiganya yang merupakan bayi perempuan semalam itu menafikan gosip yang tersebar dalam sebuah portal hiburan mengatakan dia diceraikan suami ketika sedang sarat mengandung. Adira atau nama penuhnya Siti Adira Suhaimi, 28, turut menafikan dia wanita yang berada dalam kamar mahkamah seperti disampaikan sumber kepada ruangan gosip itu, kelmarin.

"Saya ada dengar cerita ini dan ramai juga yang menyebut nama saya. Walaupun gosip itu tidak menyatakan siapa artis wanita itu, tapi ramai yang membuat spekulasi ia adalah saya. Saya sebenarnya malas nak bercakap perkara sama berulang kali terutama gosip remeh dan berita yang sengaja direka untuk melemahkan saya.

Klik untuk gambar besar

"Dari dulu sampai sekarang, saya takkan layan dan buat tak tahu saja. Saya tidak mahu memeningkan kepala memikirkan perkara yang tak betul. Biarlah orang nak cakap apa, yang penting saya dan suami tahu kebenarannya," katanya.

Bagaimanapun, Adira mengakui sepanjang berkahwin, hubungan dengan suami memang ada pasang surutnya: "Tipulah kalau sepanjang berkahwin tak pernah gaduh dan berselisih pendapat. Kata orang, sedangkan lidah lagi tergigit, inikan pula suami isteri.

"Bagi saya, ia perkara biasa dalam perkahwinan dan dilalui oleh semua pasangan. Cuma, dalam kes saya tidaklah sampai nak bercerai berai. Suami masih menjalankan tanggungjawabnya. Paling penting sekarang, saya mahu fokus pada anak yang baru lahir, diri dan keluarga," jelasnya.

Terdahulu, ruangan gosip sebuah portal hiburan menyiarkan artis wanita diceraikan ketika sedang hamil anak ketiga. Menurut gosip itu, sumber berada dalam satu kamar dengan artis wanita berkenaan. Sumber itu berkata, di hadapan hakim, artis wanita itu juga nampak pasrah dan reda mengenangkan nasib diri bakal bergelar janda sebaik saja anaknya dilahirkan beberapa bulan lagi.

www.myartis.com / Sumber & foto: Harian Metro, Instagram Adira Suhaimi & Datuk Red

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN KONFLIK LAMA BERULANG - IBU AIMAN TINO BERI AMARAN HENTI LAGA-LAGAKAN KELUARGANYA, REKA CERITA TIDAK BENAR

"Bukan pertama kali berlaku perkara sebegini apabila ada orang yang cuba melaga-laga saya dan Aiman dengan cerita yang tidak benar. Mereka sengaja reka cerita sedangkan tidak tahu apa yang berlaku dalam keluarga kami.

"Baru-baru ini ada pula yang beritahu kononnya Aiman sekarang sedang bercinta. Saya tidak tahu kenapa pihak tersebut sengaja berbuat demikian seolah-olah mahu menjadikan ia isu dalam keluarga.

"Bagi saya, Aiman sekarang sudah besar dan dia berhak untuk membuat pilihan sendiri," ujar ibu kepada penyanyi Aiman Tino iaitu Hazelina Mat Jalil yang berharap tiada mana-mana pihak cuba mereka-reka cerita tidak benar sehingga boleh menimbulkan perselisihan antaranya dengan anak.

Hazelina atau Riena, 46, yang enggan konflik dalaman membabitkan keluarga berulang lagi itu berkata orang luar terlalu mudah menyebarkan cerita tidak benar sedangkan mereka tidak mengetahui apa yang berlaku dalam keluarganya itu.

Riena sebelum itu memuat naik status di laman Instagram miliknya meluahkan rasa bengang apabila ada pihak seakan-akan mahu melihat dia dan anaknya itu bertelagah.

Klik untuk gambar besar

"Jangan cuba nak bagi ibu dan anak ini bergaduh. Sebelum saya buat laporan polis, sila berambus! Saya sayang anak saya," luahnya.

Dalam pada itu, Riena memberitahu konflik yang berlaku antaranya dengan Aiman sebelum ini disebabkan fitnah orang luar. Gara-gara cerita tidak benar itu, penyanyi lagu 'Ku Rela Dibenci' itu tidak pulang berhari raya pada tahun lalu.

Justeru itu, Riena mengambil keputusan untuk tidak lagi terlalu terbuka bercerita mengenai hal keluarga dan akan lebih berhati-hati meluahkan perasaan dengan orang lain.

"Tahun lepas kami tidak dapat beraya sama gara-gara mulut orang. Memang sedih rasanya. Syukur sekarang hubungan keluarga kami baik sahaja dan saya tidak mahu perkara sama berulang lagi.

"Apa yang telah berlaku sebelum ini membuatkan saya lebih berhati-hati untuk bercerita hal keluarga. Bagaimanapun saya tahu orang akan sentiasa nak korek cerita melalui sosial media.

"Masing-masing ada keluarga sendiri, jadi tak perlulah nak sibuk masuk campur urusan orang lain. Saya faham Aiman adalah seorang artis, namun jika cerita keluarga yang tidak diketahui ramai tidak perlulah diperbesarkan," jelasnya.

Berkongsi perkembangan terkini Aiman, Riena memberitahu anaknya itu kini sibuk membantu menguruskan perniagaan keluarga.

"Apabila cerita keluarga saya diperkatakan sebelum ini memanglah rasa terkejut. Dahsyat juga kecaman yang diterima ketika itu. Namun ia memberi saya pengajaran dan kini lebih matang berhadapan dengan situasi begitu. Aiman kini sibuk membantu mempromosikan perniagaan keluarga kami. Syukur semuanya kembali baik," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KOMEN "LOL" DEKAT ISU CERAI SHARNAAZ - APA MAKSUD WAK DOYOK?

Isu perceraian pelakon Sharnaaz Ahmad dan isterinya, Noor Nabila telah menjadi tumpuan sejak minggu lalu. Ramai yang meluahkan terkejut, bersimpati dan ada juga yang sebaliknya. Baru sahaja berkahwin selama dua tahun, agak sedih jika mereka memilih untuk berpisah memandangkan anak mereka, Jebat Jayden Ahmad juga masih kecil.

Meskipun pelbagai spekulasi timbul, Sharnaaz bagaimanapun enggan mengulas lanjut mengenai punca rumah tangganya bergolak. Disebalik reaksi netizen mengenai apa yang berlaku kepada Sharnaaz, komen selebriti popular, Wak Doyok terhadap berita perceraian tersebut menarik perhatian ramai.

Di Twitternya, Wak Doyok menulis pendek "LOL" dalam 'tweet' Astro Awani yang melaporkan berita mengenai isteri Sharnaaz sah failkan cerai. Tindakan Wak Doyok itu menimbulkan persoalan, sama ada dia meluahkan simpati atau menggelakkan Sharnaaz sebenarnya? Makna sebenar LOL masih mengelirukan ramai orang. Ada yang memahaminya sebagai "Laugh Out Loud", ada juga yang ingat maknanya "Lots of Love". Jadi, Wak Doyok ni sebenarnya gelak atau simpati terhadap nasib menimpa aktor terbabit?

Klik untuk gambar besar

www.myartis.com / Sumber: Forum CARI

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI ANAK PAULA MALAI ALI

Siapa tidak kenal Paula Malai Ali, komentator untuk Star Sports F1 rangkaian ESPN? Menurut Paula, dia amat seronok menjadi ibu kepada anak lelakinya yang hampir berusia setahun pada 23 Februari ini.

Anak yang diberi nama Zane ini adalah hasil perkongsian hidupnya dengan seorang penerbit televisyen bernama Sam.

Klik untuk imej besar...

"Saya ingin lebih sabar dan tidak dipandu oleh ego, dan saya ingin memasak dengan lebih kerap," ujar Paula dipetik sebagai berkata.


BILA DATUK VIDA PULA DIPANGGIL KE SKMM BERHUBUNG ISU MV RAYA

"ESOK (Hari ini) SAYA AKAN DIPANGGIL KE SKMM ☹," itulah tulis jutawan kosmetik Datuk Seri Vida apabila dia pula dipanggil ke Suruhanjaya Komunikasi dan Multimedia Malaysia (SKMM) berhubung video muzik (MV) raya yang mencetuskan kontroversi, selepas usahwan kosmetik Datuk Seri Aliff Syukri.

Perkara itu dikongsikan oleh Vida menerusi laman Instagram miliknya dimana usahawan itu memaklumkan akan memberi keterangan bagi membantu siasatan selepas ada pihak membuat laporan tentang MV itu kepada pihak berkuasa.

"Saya tak tahulah nak cakap macam mana sebenarnya. Untuk MV lagu 'Muah Muah Raya' itu, saya sebenarnya tak adalah promo sangat setelah Datuk Aliff Syukri dah dipanggil oleh SKMM sebelum ini.

"Tapi, untuk pengetahuan, saya dah buat benda ini sebelum Aliff Syukri lagi. Tapi tetap kena panggil, maka saya kena pergilah ke sana untuk diambil keterangan berhubung lagu Muah Muah Raya itu.

Klik untuk gambar besar

"Saya ini pun memang tak sihat, sakit kepala bagai tapi saya akan turuti arahan. Saya cuma fikir, apa yang saya buat itu sebagai hiburan saja, bukan apa-apa. Tapi ada orang yang melaporkan," katanya.

Melihat pada perkongsian video tersebut, Vida atau nama sebenarnya Hasmiza Othman dilihat berjalan di sekitar kediamannya sebelum memeluk anak lelakinya, Kacak.

Terdahulu, MV raya Vida itu mencetuskan kontroversi apabila memaparkan kumpulan penari 'drag queen' sehingga ada yang mendakwa mencemarkan kesucian agama Islam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAKAN JAMU SEJAK USIA 15 TAHUN - ITU RAHSIA SYATILLA MELVIN PIKAT SUAMI

"Saya mengamalkan pengambilan jamu sejak berusia 15 tahun lagi.

"Diakui saya suka memakan jamu kerana apabila mengamalkan, saya rasa bertenaga, malah saya dapat merasakan perbezaan dari segi dalaman, apatah lagi selepas berkahwin dan melahirkan anak.

"Selain itu, ia juga boleh menjaga hubungan suami isteri. Apatah lagi zaman sekarang ini kita boleh lihat pelbagai permasalahan di antara suami dan isteri, jadi apabila saya mencuba jamu ini ia sangat membantu hubungan saya dan suami," kata Syatilla Melvin, 29.

Mengenai suaminya yang juga pelakon Shaheizy Sam, katanya dia yakin suaminya tidak akan mempersiakan kepercayaan yang diberikan sejak berkahwin empat tahun lalu.

Dia juga tidak takut suaminya digoda wanita lain kerana mengetahui pelakon itu tahu menjaga batasan.

"Saya percaya Sam tidak akan berbuat demikian tetapi sebagai wanita saya tetap berfikir.

Klik untuk gambar besar

Disebabkan itu, saya menceburi bidang perniagaan untuk mempunyai sumber kewangan yang stabil.

"Saya tidak mahu hanya bergantung pada dunia lakonan kerana kita sedia tahu jangka masa seorang pelakon itu tidak lama. Jadi saya perlu ada simpanan sendiri demi kebaikan pada masa hadapan," ujarnya dipetik sebagai berkata.

Untuk rekod, Tila dan Sam yang berkahwin pada 8 Februari 2016 dan kini mempunyai dua cahaya mata iaitu Sheriv Samheizy, 3; dan Sarima Samheizy, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERONOK PARTI DI KELAB MALAM, EMMA MAEMBONG MENARI SIAP PELUK LELAKI?

Baru-baru ini, Fara Mendoza menerusi Tik Tok miliknya telah memuat naik video sedang berseronok di kelab malam bersama dengan rakan-rakan rapatnya. Video yang dikongsikan itu telah tular di media sosial.

Melihat pada video tersebut, kelihatan pelakon Emma Maembong serta isteri Addy Kanna iaitu Alyaa Syuhaila dilihat sedang seronok menari. Video itu turut memaparkan Fara Mendoza sedang menari dengan seorang lelaki, manakala Emma pula berada di sebelah kiri lelaki tersebut.

Hasil tinjauan di posting lain, kelihatan suami Emma juga ada turut ada bersama. Menerusi salah satu video dikongsikan Fara Mendoza, turut disertakan kapsyen #10years menunjukkan sudah berkawan baik 10 tahun lamanya dengan Emma Maembong.

Perkongsian video tersebut mendapat pelbagai reaksi daripada netizen yang memuji kecantikan Fara Mendoza dan Emma Maembong. Selain pujian, tidak kurang juga ada yang mengkritik tindakan selebriti tersebut.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TOLONG JANGAN PERCAYA" - AARON AZIZ NAFI TERLIBAT 'BITCOIN'

Menerima banyak mesej dan emel berikutan beberapa artikel palsu mengaitkannya dengan perniagaan melibatkan mata wang digital Bitcoin yang tersebar di internet, pelakon Datuk Aaron Aziz menegaskan dia tidak pernah terlibat dengan sebarang perniagaan terbabit.

"Assalamualaikum semua, saya terima banyak mesej dan email tentan Bitcoin dan bagaimana saya mendapatkan wang melalui perniagaan itu.

"Tolong jangan terpedaya, itu semua penipu!," tuturnya yang meminta agar tiada pengikutnya yang terpedaya dengan apa yang dibaca di internet.

Klik untuk gambar besar

Aaron atau nama penuhnya Aaron Mustapha Aziz, 42 turut memuatnaik artikel palsu serta posting mendakwa dirinya antara pengguna yang menjana pendapatan melalui mata wang tersebut.

Sementara itu, Aaron berkata, dia tidak tahu dan terlibat penggunaan mata wang berkenaan dan meminta peminat tidak mudah terpedaya sekiranya membaca sebarang artikel mengaitkan dirinya dengan perniagaan itu.

"Saya tidak tahu apa-apa dan saya tidak terlibat dengan ini semua! Ini semua tipu, jangan mudah percaya apa yang anda baca di internet," ujarnya.

www.myartis.com / Sumber: mStar & Instagram Aaron Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIKET MURAH DIPERSOAL - HAQIEM TAK KISAH, KEPUASAN DIRI & PEMINAT

"Saya sedar, ada pihak mempersoalkan mengenai harga tiket, yang dikatakan terlalu murah. Memang kami menjual tiket biasa pada harga RM20, selain RM100 untuk pakej ramah mesra bersama saya. Saya tidak kisah apa orang hendak perkatakan.

"Saya mengadakan persembahan ini untuk kepuasan diri dan peminat. Saya juga bimbang, kalau harga tiket mahal, ada ke peminat yang mahu datang menontonnya? Jika harganya beratus ringgit, mungkin ada yang tidak mampu membelinya.

"Alhamdulillah, persembahan mendapat sambutan baik dan impian saya juga tercapai menerusi konsert mini ini," kata penyanyi Haqiem Rusli yang menegaskan bukan pulangan menjadi keutamaan apabila menjual tiket konsert mininya yang berlangsung di sini, pada harga serendah RM20.

Menurut pemenang kategori Artis Sensasi Popular dan Lagu Paling Boom, Anugerah Bintang Popular BH (ABPBH) Ke-32 itu, dia mengadakan konsert terbabit untuk kepuasan diri dan peminat. Kata bintang naungan FMC Music ini, persembahannya itu lebih bersifat situasi menang-menang.

Klik untuk gambar besar

"Kepuasan lebih penting daripada wang ringgit. Selama ini, peminat sendiri tidak berkira dengan saya. Mereka tidak lokek untuk mengeluarkan duit dan tetap datang memberikan sokongan walau di mana saya menjayakan persembahan.

"Jadi, kenapa saya nak berkira dengan meletak harga tinggi? Apabila peminat puas dan terhibur, ia sudah dikira nikmat besar untuk saya. Soal duit, saya tolak ke tepi. Selepas lebih tiga tahun aktif dalam dunia seni, apa yang saya kecapi hingga kini berkat sokongan peminat. Saya pernah jatuh, tahun lalu, namun mereka tetap utuh di belakang,” ujarnya.

Semalam, di hadapan lebih 1,000 penyokong kuatnya, Haqiem mendendangkan lebih 10 lagu untuk hiburan merekaa: "Konsert mini ini bermula dengan sembang kosong antara saya dan teman baik. Tak sangka ia menjadi kenyataan. Saya berbangga apabila usaha anak muda seperti kami membuahkan hasil," katanya yang turut mengundang teman baik dikenali sebagai YTJT membuat persembahan.

Persembahannya juga mendapat sokongan beberapa rakan artis seperti Hael Husaini, Aman Aziz, Dottie, Misham Othman, Fieza Hanis dan Kucaimars. Malah, Hael tidak ketinggalan menyanyikan lagu Jampi secara spontan, selepas Haqiem memujuknya berbuat demikian.

www.myartis.com / Sumber: Beri Harian & Instagram Haqiem Rusli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - SEKITAR MAJLIS PERTUNANGAN HAFIZ HAMIDUN & JOY REVFA

Kira-kira jam 3.20 petang semalam, pemyanyi Hafiz Hamidun telah selamat mengikat tali pertunangan dengan pasangannya yang merupakan seorang ibu tunggal, Joy Revfa Sofia.

Dalam majlis yang diadakan di The Venue Shah Alam itu, ibu Hafiz, Laila Sarji telah menyarungkan cincin pertunangan ke jari manis pengasas kepada MERVE Group Holdings Berhad.

"Saya kenal dia selama empat minggu. Dalam tempoh itu, hampir setiap hari kami berhubung melalui telefon dan Whatsapp namun hanya empat kali berjumpa.

Klik untuk gambar besar

"Selepas beberapa kali gagal dalam percintaan, saya yakin Joy adalah wanita yang sesuai sebagai suri hati. Dia mempunyai aura sebagai wanita yang tabah," katanya.

Majlis pertunangan yang diadakan serba ringkas itu menyaksikan pihak pengantin lelaki menyerahkan lima dulang hantaran berbalas tujuh dulang hantaran. Ketika majlis itu, Hafiz turut hadir dalam busana berwarna peach sedondon dengan tunangnya.

Terdahulu, Joy sebelum ini pernah berkahwin dan mempunyai seorang anak lelaki bernama Arryan Firdaus yang kini sudah berusia tiga tahun.

Untuk pengetahuan, Hafiz dan Joy bakal melangsungkan majlis pernikahan pada 1 Mei depan di Masjid Sultan Salahuddin Abdul Aziz Shah.

Sumber: mStar

Foto: Hafiz Hamidun IG, Joy Revfa Sofia IG, @arteffectsint & @aziegraphy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


COVID-19 - ADY WOW, ISTERI & ANAK BONGSU DISAHKAN POSITIF

Penyanyi kumpulan rock era 1990-an, Ady Wow, 53, yang menetap di Kota Kinabalu, Sabah, disahkan positif Covid-19, baru-baru ini. Bukan hanya dirinya sahaja, malah isteri iaitu Fadizah Jiran serta anak bongsunya, Nurhadira, 8, juga turut positif Covid-19.

Ady ketika dihubungi berkata, baru-baru ini dia mengalami demam dan lemah-lemah badan, namun tidak menyangka dijangkiti wabak berbahaya ini.

"Saya juga hilang deria bau, tekak terasa pahit dan paling teruk apabila tarik nafas terasa nafas pendek. Empat atau lima hari selepas itu saya sembuh, tapi isteri pula demam. Dia bimbang dan buat keputusan melakukan ujian swab di klinik swasta.

"Namun, ujian swab ada dua kategori iaitu yang dapat keputusan dalam masa 10 minit dan satu lagi perlu tunggu dihantar makmal dan dapat keputusan beberapa hari kemudian.

"Disebabkan kena tunggu beberapa hari lagi untuk dapat keputusan, isteri saya pergi klinik lain pula di Kota Kinabalu untuk buat ujian swab. Dalam masa 10 minit dapat keputusan dia positif," katanya.

Melihatkan keputusan isterinya, Ady dan dua anak mereka turut berjumpa doktor pada hari yang sama untuk menjalani ujian swab.

"Saya dan anak bongsu didapati positif, manakala anak sulung iaitu Nadhirah Nadja pula negatif. Ini hari ketiga kami positif Covid-19.

"Semalam kakitangan Kementerian Kesihatan Malaysia (KKM) datang ke rumah untuk buat sekali lagi ujian swab terhadap anak sulung dan keputusannya belum diperoleh," jelasnya.

Ady berkata, Isterinya dimasukkan ke wad kerana ada jangkitan paru-paru tahap tiga, manakala anak sulung mereka perlu menjalani kuarantin diri.

"Ikutkan doktor nak bawa saya dan anak bongsu ke hospital tapi saya kasihankan anak sulung yang kena tinggal sendirian," ujarnya.

Ditanya pergerakannya ke kawasan yang berisiko, Ady berkata, dia sentiasa menjaga diri supaya tidak dijangkiti penyakit ini.

"Sekarang gelombang ketiga Covid-19 dan saya memang tak keluar rumah kecuali pergi pasar untuk beli barangan keperluan dapur," tuturnya.

Ady yang kini menguruskan perniagaan di Sabah akan tetap menyanyi sekiranya ada undangan mengadakan persembahan. Dia juga aktif menghasilkan video nyanyian yang boleh ditonton menerusi YouTube Ady WOW Official.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - NEELOFA & KELUARGA BERCUTI DI DUBAI

Jika sebelum ini Neelofa dapat melancong sambil bekerja melalui rancangan Nona terbitan TV3 Ke London, Paris dan Itali, terbaru beliau akhirnya dapat bercuti bersama keluarganya di Dubai, United Arab Emirates (UAE) tanpa urusan kerja.

Pastinya kesempatan tersebut tidak dilepaskan oleh Lofa untuk bershopping sakan membeli barangan yang dikatakan lebih murah berbanding negara kita. Heh.

Klik untuk imej besar...


UNTUNGNYA... ANAK ANZALNA NASIR DAPAT HADIAH JENAMA MAHAL

Amboiii... memang beruntung anak pelakon Anzalna Nasir, Mohamad Eidrees apabila menerima beberapa hadiah berupa pakaian jenama mewah yang dihadiahkan. Perkongsian itu dibuat Anzalna menerusi sebuah entri di akaun Instagram miliknya.

Anzalna mengucapkan terima kasih kepada ibu dan bapa saudara kepada anaknya itu kerana memberi hadiah tersebut. Antara jenama mewah yang kelihatan dalam foto itu adalah Hermes dan Ralph Lauren.

"Thank you for spoiling my son, aunties and uncles! Mummy dia tak minta lebih, kalau dapat orange box macam Eidrees tu pun dah cukup bersyukur sangat," tulisnya sebagai kapsyen dimana rata-rata netizen turut tumpang gembira melihat hadiah yang diterima Eidrees.

Anzalna atau nama penuhnya Nur Anzalna Md Nasir ini selamat melahirkan cahaya mata pertamanya pada 31 Mei 2019 hasil perkahwinannya dengan Hanif Zaki pada 21 Februari 2016 selepas beberapa tahun menyulam cinta.

Klik untuk gabmar besar

www.myartis.com / Sumber: Astro Gempak & Instagram Anzalna Nasir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CIK B NAFI DIPERGUNAKAN OLEH AHLI ABC: "SAYA TAHU RAMAI NAK TENGOK SEBAB SAYA"

Semua sedia maklum mengenai anak kepada usahawan kosmetik Datuk Seri Vida iaitu Cik B yang kini menjadi seorang pelawak dengan memasuki Muzikal Lawak Superstar 2 (MLS 2) dalam kumpulan ABC yang turut disertai Chiwan dan Achok.

Mengungguli tempat pertama dalam MLS 2 pada minggu kedua, Cik B menafikan dirinya dipergunakan oleh dua ahli kumpulannya bagi meraih undian tinggi untuk persembahan kumpulan mereka, ABC.

Menurut Cik B atau nama sebenarnya, Edlynn Zamilleen Muhammad Amin, 15, tiada istilah dipergunakan kerana dia juga ingin cuba menunjukkan bakatnya di hadapan penonton menerusi program secara langsung.

"Saya tahu ramai orang cakap nak tengok kumpulan ABC sebab saya. Saya tak rasa langsung dipergunakan oleh Chiwan atau Achok, sebaliknya kami saling tolong satu sama lain. Cumanya, nama saya sekarang tengah trending... itu yang menyebabkan kumpulan ABC ditunggu peminat.

Klik untuk gambar besar

"Saya memang dah lama kenal dengan mereka, kalau saya tidak bersama Chiwan dan Achok dengan kumpulan mana lagi yang saya nak masuk?" kata Cik B ketika ditemui media pada majlis sidang media selepas MLS 2 minggu kedua selesai bersiaran dari Pusat Konvensyen Antarabangsa Putrajaya (PICC), Jumaat lalu.

Pada persembahan minggu kedua itu, ABC mengumpul markah tertinggi menerusi sketsa Cik B meniru aksi dan gaya ibunya, usahawan Datuk Seri Hasmiza Othman atau lebih dikenali sebagai Datuk Seri Vida.

Mengulas mengenai persembahan itu, Cik B mengatakan ia adalah satu perkara yang sukar untuk meniru gaya ibunya yang sememangnya dikenali umum.

"Sebenarnya susah saya nak jadi mama sebab saya tak gedik, mama gedik. Jadi saya gunakan gerakan tangan yang mama selalu buat untuk timbulkan lawak itu selain bercakap dalam bahasa Kelantan (yang jadi identiti mama).

"Saya rasa tak susah untuk saya melawak dan saya hanya jadi diri sendiri sahaja di atas pentas. Mungkin orang gelak tengok saya sebab dari cara percakapan saya (yang spontan)," ujarnya.

Selain melibatkan diri dalam bidang lawak, Cik B baru sahaja keluar dengan single pertama berjudul 'Tolonglah' yang dilancarkan di laman YouTube baru-baru ini.

www.myartis.com / Sumber & foto: mStar & Instagram Cik B

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGACARA MELODI - PENONTON MAHU JIHAN GANTI JANNA

Pelawak dan pegacara Jihan Muse yang menggantikan tempat pelakon Janna Nick sebagai pengacara Melodi TV3 hujung minggu lalu itu telah mendapat reaksi positif daripada penonton.

Cara beliau mengacara penuh santai dan 'natural', membuatkan orang ramai lebih terhibur dan gandingannya dengan Ajak Shiro juga agak serasi.

Rata-rata netizen mahu Jihan terus kekal sebagai pengacara program itu. Tidak perlu lagi Janna kerana pengacaraan beliau dikatakan agak gedik dan sendu.

Apapun, kalau hendak bandingkan Janna dan Jihan dalam bab mengacara memanglah agak jauh bezanya.

Janna baru sahaja menceburi bidang berkenaan sedangkan Jihan sudah mempunyai banyak pengalaman dalam pengacaraan termasuklah untuk program yang lebih besar. Masing-masing mempunyai cara tersendiri.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA UPIAK SEDIH FAZLEY TERSINGKIR

"Ramai orang terkesan dengan penyingkiran saya dari Gegar Vaganza minggu lalu dan menyatakan Upiak lebih layak dikeluarkan berbanding dengan saya. Perbezaan markah yang begitu kecil antara kita walaupun katanya nyanyian Upiak kurang sempurna bila berbanding dengan saya.

"Jika minggu lalu, ramai mendoakan saya keluar, tetapi minggu ini, apabila saya terkeluar, ramai yang tidak berpuas hati pula. Ini lumrah pertandingan. Saya tidak berkecil hati atau terkilan.

"Kenapa Upiak menangis? Sebenarnya kami sangat akrab sepanjang pertandingan. Kerana beliau tidak ada saudara mara dan kenalan rapat di sini, jadi sayalah tempat untuk Upiak berkongsi suka dan duka setiap hari.

"Kebetulan pula kampung Upiak di Bukit Tinggi bersebelahan kampung asal usul ibu saya di Pagaruyung. Sudah tentulah banyak titik persamaan diantara kami berdua.

Klik untuk gambar besar

"Saya lebih terkesan melihat rintihan dan tangisan Upiak malam itu berbanding penyingkiran saya sendiri. Saya pun terima segalanya dengan hati sangat terbuka. Apabila kita mengatur, Allah akan menyusun dengan lebih baik.

"Adindaku Upiak, Abang sentiasa mendoakan kekuatan dan kejayaan Upiak. Selamat berjuang!" tulis penyanyi dan cef selebriti, Datuk Fazley Yaakob menerusi laman Instagram miliknya.

Fazley, 43, berkongsi mengenai keakrabannya dengan penyanyi Indonesia, Upiak Isil, 35, yang juga rakan seperjuangan di dalam program Gegar Vaganza musim kelapan (GV8).

Perkongsian dibuat Fazley itu menjawab persoalan ramai netizen apabila tular di media sosial mengenai kisah Upiak yang menangis teresak-esak selepas penyanyi lagu 'Asmara Ini' diumumkan tersingkir, Ahad lalu.

KLIK VIDEO DIBAWAH UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH & TUNANG SAMBUT BIRTHDAY BERSAMA

Semalam 28 Mei, pelakon Sharifah Sakinah telah menyambut ulang tahun kelahirannya yang ke-32. Apa yang menariknya, tunang kepada Sakinah iaitu Michael Hansen turut menyambut hari lahir yang sama dengannya.

"Happy birthday to us," tulis Sakinah menerusi laman Instagram miliknya.

"To the one who always put a smile on my face, May 28th, our day @sharifah_sakinah #happybirthdaytous," ucap tunang Sakinah.

Klik untuk gambar besar

Untuk makluman, Sakinah kini sudah mengikat tali pertunangan dengan jejaka kelahiran Sweden iaitu Michael Hansen pada tahun lalu dan akan berkahwin pada Mei depan.

Sebelum ini, Sakinah pernah mendirikan rumah tangga dengan juruterbang, Aliff Adha pada 28 Mac 2015 dan dikurniakan seorang cahaya mata, Anais Adha berusia 4 tahun. Bagaimanapun, Sakinah memaklumkan rumah tangganya bersama suami telah berakhir pada Mei lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 GAMBAR - SUASANA SAMBUTAN HARI LAHIR ZAHIDA RAFIK & INTAN ZABIDIN

Majlis sambutan hari lahir pelakon Zahida Rafik dan Intan Zabidin iaitu teman kepada Erra Fazira dan umi kepada anak Erra, Engku Aleesya telah diadakan baru-baru ini secara sederhana.

"My super gorgeous Zahida Rafik belated birthday.. baru dapat jumpa dan raikan birthday gurl ni.. selamat hari jadi babe! You are an amazing fren with a good heart.. May Allah pour His love and warmth on you.. May you have fantastic more birthdays up ahead! Love you darling babe!!

"Selamat ulangtahun buat kakak suka dan duka ku.. umi to my daughter aleesya.. Intan Zabidin .. Terima kasih kerana hadir dalam hidup kami.. mewarnai dan melengkapi keluarga kecil kami dengan teguran dan kasih sayang yang di beri.. hanya Allah yang dapat membalas segala kebaikkan kak intan buat kami..

"Semoga silaturrahim antara kita berkekalan dalam harmoni hingga ke jannah. Kami doakan agar seluruh hidup mu, zahir batin, dunia akhirat sentiasa dalam Rahmat dan keberkatanNya.. love you always and forever.. MUAHHHHHH!!!

"Hidup lebih bermakna dengan wujudnya teman-teman yang setia bersama dikala suka dan duka.. Semoga persahabatan kita sentiasa harmoni dan berkekalan sampai bila-bila.. insyaAllah.. HAPPY BELATED BIRTHDAY kak Intan Zabidin dan Zahida Rafik. From the bottom of my heart.... I LOVE YOU BOTH SO VERY MUCH! sahabat til jannah.. InsyaAllah...," ujar Erra di laman IGnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PERLU GOSIP LIAR UNTUK POPULAR - UYAINA DEDAH PERNAH DIMINTA BERLAKON 'MINUM'

"Saya juga pernah kena teruk sebelum ini. 'Uyaina, awak tak popular, perlu ada gosip liar. Apa kata awak pergi ke kelab malam dan pegang saja gelas kemudian berlakon sedang 'minum'.

"Kemudian kita rekod atau ambil gambar, pasti nama awak terkenal selepas itu," demikian dedah pengacara dan pelakon Uyaina Arshad yang mendedahkan pernah diminta berlakon 'minum' di kelab malam semata-mata untuk meraih publisiti segera, disebabkan kurang popular dan 'suci' daripada gosip liar.

Uyaina atau nama sebenarnya Shaidatul Naseha Uyaina Arshad, 29, berkongsi pengalaman tersebut selepas tular mengenai isu pelakon dipilih berdasarkan jumlah pengikut berjuta dan populariti. Bercerita lanjut kepada pengikut Twitternya, situasi yang dianggap sangat teruk itu masih segar dalam ingatannya sehingga kini.

"Sangat teruk. Walaupun sudah empat tahun berlalu tetapi ayat tersebut masih segar dalam ingatan. Perkara itu juga sangat merendahkan maruah diri saya. Sebab jika saya ikut dan lakukan apa yang diminta, memang mudah untuk meraih populariti segera namun ibu saya pasti akan sangat kecewa dengan hal tersebut," ujarnya lagi kepada Kosmo.

Klik untuk gambar besar

Pengacara Wanita Hari Ini itu dalam satu ciapan Twitter bagaimanapun tidak mendedahkan sama ada individu yang memintanya melakukan hal tersebut daripada pihak stesen televisyen atau rumah produksi.

Semalam, kecoh dalam media sosial khususnya Twitter mengenai isu pemilihan pelakon berdasarkan jumlah pengikut media sosial selepas pelakon Nam Ron memuat naik tangkap layar syarat yang didakwa daripada sebuah syarikat penyiaran.

"Syarat pelakon: Fokus untuk mereka yang masih muda, popular dan mempunyai jumlah pengikut yang tinggi dalam Instagram."

Perkara tersebut mendapat perhatian dan respons daripada ramai selebriti dan penggiat seni tanah air kerana kecewa dengan syarat pemilihan yang tidak masuk akal tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR & VIDEO - BIRTHDAY PERTAMA LARA ALANA

Sedar tak sedar, usia Si Pacak, Lara Alana semalam genap satu tahun.

"Happy birthday Lara Alana!! Thanks for the invite and the awesome marinated
lambs," ujar Scha Alyahya di laman IGnya.

Jom tengok!

Klik gambar untuk size besar

Klik link dibawah ini untuk tonton video

VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAH BERHENTI KERJA DI TV3 - SAIFUL NIZAM INGIN FOKUS PADA PERNIAGAAN

Baru-baru ini, personaliti TV3, Mohd Saiful Nizam Ismail dikatakan sudah berhenti kerja di TV3.

Beliau yang sudah berada lebih sedekad bersama TV3 yakni sejak menyertai Malaysian Top Host seangkatan dengan Nurul Syuhada Nurul Ain, pengacara yang juga ahli perniagaan mengesahkan yang beliau akan tinggalkan stesen tv popular Malaysia itu dan sudah menghantar notis sebulan berhenti kerja sejak dua hari lepas.

"Ya.. tapi saya tak mahu komen lebih," katanya ringkas.

Klik gambar untuk size besar

Tambah Saiful lagi, dia kini sedang diintai beberapa syarikat penyiaran untuk menawarkannya pekerjaan.

"Saya tak menafikan memang ada pelbagai tawaran yang kunjung tiba, cuma saya dalam proses mempertimbangkannya.

"Saya juga mahu fokus dalam dunia perniagaan. Tapi dunia pengacaraan yang sudah sebati dalam diri takkan ditinggalkan begitu sahaja. Doakan perjalanan saya akan lebih baik pada masa mendatang," ujarnya dipetik sebagai berkata.

Dalam pada itu, Saiful turut membantu isterinya itu menjalankan perniagaan butik pakaian 'CitrAida' di The Strands Kota Damansara.

Untuk rekod, Saiful berkahwin dengan juara pertandingan Gadis Melayu di TV9 dan dikurniakan dua orang anak, Aida Eirdeena dan Saif Eirham.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


6 GAMBAR - AWIE & ERRA MAKIN 'RAPAT', SERTAI BIKERS UNITED CLUB

Nampaknya hubungan Awie dan Erra Fazira makin rapat apabila masing-masing menyertai Bikers United Club.

Paling menarik, Awie juga telah memilih Erra sebagai duta Kelab motor tersebut memandangkan mereka berdua mempunyai sejarah sebagai bikers.

Sehubungan iu, satu majlis sidang media telah diadakan di Hard Rock Cafe, Kuala Lumpur baru-baru ini, bagi mengesahkan pemilihan Erra Fazira sebagai duta dalam program Bikers United Club itu.

"Saya memilih Erra kerana dia merupakan artis wanita terawal yang menunggang motor besar berkuasa tinggi," ujar Awie dipetik sebagai berkata.

Terdahulu, menurut Erra, dia menerima jemputan Awie kerana melihat program Bikers United Club sebagai satu perkara yang bagus kerana ia merupakan program gabungan beberapa kelab lain bagi membantu golongan-golongan tidak bernasib baik yang memerlukan bantuan.

Untuk info, selepas menyertai 'Bikers Unite for charity to multiracial orphanage & old folks home' ini nanti, Awie dan Erra akan membuat kerja-kerja amal untuk anak-anak yatim dan orang-orang tua yang memerlukan.

www.myartis.com - Foto: Awie & Erra IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"KALAU NETIZEN BAGI DUIT BELANJA... MUNGKIN SAYA AKAN DENGAR..." - HAIRUL

"Kalau orang kenal saya, itu cara saya bergurau termasuk dengan isteri. Netizen bebas untuk cakap apa sahaja. Kalau orang di luar sana terguris hati, apa yang boleh saya katakan, saya tidak boleh puaskan hati semua orang. Saya bahagia dengan hidup.

"Orang ingin cakap apa, silakan. Saya tidak boleh tutup mulut mereka. Kalau netizen bagi saya duit belanja untuk saya keluarga, mungkin saya akan dengar cakap orang di luar sana," demikian kata pelakon Hairul Azreen.

Hairul memberitahu dia tidak terkesan dengan isu dikritik netizen gara-gara video ucapan yang ditujukan buat isterinya, aktres Hanis Zalikha yang dikatakan agak kurang sopan dan tidak menghormati isteri.

Jelasnya lagi, itu adalah cara dirinya bergurau dengan isteri. Kata Hairul lagi, dia tidak boleh memuaskan hati orang ramai serta menerima segala kritikan netizen dengan hati yang terbuka.

Klik untuk gambar besar

Dalam pada itu, Hanis turut mengulas mengenai isu tersebut berkata, setiap orang mempunyai pandangan dan peneriman mereka masing-masing terhadap video berkenaan.

"Bagi saya, video itu hanya satu bentuk gurauan daripada suami. Kadang-kadang, kita bergurau ada orang rasa tidak kelakar dan sebaliknya. Apapun, saya terima apa yang orang ingin kata," ujarnya.

Terdahulu, Hairul memuatnaik sebuah video ucapan di media sosial untuk isterinya. Di akhir video tersebut, Hairul bersama beberapa orang lelaki itu, melontarkan dialog 'mahu buat anak ketiga' selepas selesai penggambaran filem.

ATAU KLIK DISINI UNTUK TONTON VIDEO

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 PHOTO MENARIK - STACY AF6 & ANAK ANGKATNYA BELLA

Gambar-gambar menarik Stacy AF6 berlari anak di ladang ternakan lembu bersama anak angkatnya bernama Bella Valentina yang kini berusia setahun setengah. Ikhlasnya, Stacy nampak happy kebelakangan ini. Mungkinkah ia berpunca daripada gosip yang mendakwa penyanyi itu bakal dirisik oleh penyanyi dan pelakon Akim selepas raya nanti?

Harap-harap ia bukan sekadar gosip semata. Jika benar, moga impian Stacy dan Akim akan kesampaian tanpa halangan mana-mana pihak. Kerana bak kata pepatah, cinta itu buta... tak gitu?

Klik untuk imej besar...


JUARA PARODI AKHIR - KOBIS PEDAS MUNCUL JUARA, MENANG RM325,OOO

Tahniah diucapkan buat kumpulan Kobis Pedas yang dianggotai oleh Misha Omar dan Tauke Jambu apabila diumumkan sebagai juara bagi program Juara Parodi dan memenangi wang tunai RM300,000 dalam konsert akhir yang diadakan di Teater Shah Alam, malam tadi.

Selain itu, Kobis Pedas juga memenangi Anugerah Pilihan Penonton dengan hadiah wang tunai RM25,000.

Naib juara pula diduduki oleh kumpulan Abang Face yang dianggotai oleh Shuk SYJ, Joey dan Sam Bunkface, manakala tempat ketiga dimenangi oleh Datuk Hattan dan Ajak Shiro yang mewakili kumpulan Juri.

Kumpulan Slumber Blur yang dianggotai oleh Mark Adam dan Shuib Sepahtu serta kumpulan Right Handed yang dianggotai oleh Waris, Abam dan Fad Bocey masing-masing mendapat tempat keempat dan kelima.

Finalis yang mendapat tempat naib juara sehingga tempat kelima berjaya membawa pulang hadiah berupa wang tunai bernilai RM20,000.

Seterusnya, Kategori Persembahan Terbaik dan Lirik Terbaik pula dimenangi kumpulan Abang Face. Kategori Vokal Terbaik pula digondol oleh kumpulan Juri. Pemenang setiap kategori masing-masing meraih wang tunai RM10,000.

Konsert akhir Juara Parodi dibuka oleh persembahan nyanyian oleh pemenang Gegar Vaganza musim kedua, Siti Nordiana bersama Lan Kristal yang menyampaikan lagu Paling Comel.

Juara Parodi yang berkonsepkan realiti komedi muzik menampilkan gabungan penyanyi popular dan pelawak dalam satu kumpulan dan memerlukan para peserta menukar lirik lagu kepada komedi dan parodi mengikut genre yang ditetapkan.

Juara Parodi diterajui oleh Najip Ali dan Dina Nadzir selaku pengacara manakala Datuk Zainal Abidin dan Afdlin Shauki bertindak selaku juri tetap. Datuk AC Mizal pula bertindak selaku juri jemputan bagi konsert akhir.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KUTIP SAMPAH 2 JAM - NETIZEN PUJI USAHA ZUL YAHYA

Usaha pelakon dan juga usahawan, Zul Yahya membersihkan sampah di persekitaran kawasan Taman Meru, Ipoh tular baru-baru ini telah mencuri tumpuan warganet apabila rata-ratanya memuji usaha dan tindakan murni yang dilakukan Zul.

Semuanya gara-gara rakaman video yang dimuatnaik oleh pengguna Facebook dikenali sebagai Mohd Hairuddin: "Semalam Zul bagi tahu sampah banyak di kat area Mcdonalds Meru. Hari ini dia sendiri yang datang sapu sampah penuh satu kereta pacuan empat roda," katanya.

Sehingga kini video pada posting terbabit telah dikongsi sebanyak 560 kali dan menerima 68,000 tontonan. Bagaimanapun, ada juga yang menganggap pelakon itu sengaja untuk mencari perhatian.

Sementara itu menerusi laman Facebook milik Zul, dia turut memberi nasihat kepada orang awam agar menjaga kebersihan bumi ini kerana itu adalah tanggungjawab bersama: "Buang tabiat buruk itu dan jadilah manusia berkualiti. 20 bungkus plastik sampah berjaya dikutip selama 2 jam lebih".

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERMOHONAN TUBUH YAYASAN BELAJAR AL-QURAN DILULUSKAN - DATUK RIZALMAN SEBAK

Menerusi satu muatnaik di laman Instagram, pereka fesyen terkenal Datuk Rizalman Ibrahim memaklumkan kepada para pengikutnya berita gembira apabila permohonannya untuk menubuhkan sebuah pusat pengajian al-Quran bagi golongan dewasa untuk belajar mengaji telah pun diluluskan.

Dalam status yang sama, Rizalman turut meluahkan rasa syukur dan sebak apabila niat baiknya itu dipermudahkan oleh Allah. Rizalman turut memuat naik surat kelulusan untuk pusat pengajian miliknya itu yang diberi nama Yayasan RI.

Diruangan komen, rata-rata netizen turut meluahkan rasa syukur serta mendoakan segala usaha Rizalman dalam melakukan kebaikan akan diberkati dan dpermudahkan.

Pada awal Ogos lalu, Rizalman menyatakan hasratnya untuk menubuhkan yayasan tersebut. Rizalman mahu sama-sama membantu mereka yang ingin belajar dan memperbetulkan bacaan Al-Quran dan sedang mencari tempat, tenaga pengajar dan lokasi pertama adalah di Johor Bahru.

Klik untuk gambar besar

www.myartis.com / Sumber & foto: Rotikaya & Instagram Datuk Rizalman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERSUMPAH GUNA NAMA ALLAH..." - PU SYED TEGUR CAPRICE BERSUMPAH GUNA NAMA IBU BAPA

Susulan kenyataan Caprice yang dilakukan olehnya baru-baru ini berkenaan dengan bersumpah, pendakwah bebas, Pencetus Ummah (PU) Syed menerusi muat naik di laman Instagram telah tampil menegur dan memperbetulkan penyanyi rap itu. PU Syed memaklumkan kenyataan sumpah yang sebetulnya hendaklah dilakukan dengan menggunakan nama Allah SWT.

Dalam pada masa yang sama, PU Syed juga memberi nasihat serta berpendapat bahawa yang sepatutnya bersumpah adalah orang yang didakwa dan bukannya Caprice yang patut bersumpah.

"Buat saudara Aris bin Ramli aka Caprise, khas dan semua amnya, Sumpah hendaklah hanya dilakukan dengan menggunakan nama Allah SWT atau salah satu sifat-Nya. Dalam sebuah hadis yang diriwayatkan daripada Abdullah bin Umar R.Anhuma, Nabi SAW bersabda:

"Sesiapa yang ingin bersumpah, maka hendaklah dia bersumpah dengan nama Allah, atau lebih baik diam."

"Riwayat Imam al-Bukhari (3836) dan Imam Muslim (1646)

Klik untuk gambar besar

"Nasihat ambe, yg prlu bersumpah itu adalah beliau,bkn caprice. Namun setakat ini belum nmpk dia nk bersumpah. Sdgkn di dlm hadis ada menyatakan (bukti bg yg mndakwa dn bersumpah bg yg didakwa). Wallahualam," tulis PU Syed.

Terdahulu, Caprice telah melakukan pendedahan demi pendedahan melibatkan kelakuan tidak baik seorang pendakwah bebas terkenal dan disebabkan itu beliau bersumpah atas nama ibu dan bapanya bahawa dia mengenali perangai pendakwah tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI ZUL HUZAIMY KINI DISAHKAN HAMIL

Zul Huzaimy, 36, bakal menimang cahaya mata tidak lama lagi apabila isterinya, Nur Ernawati ataupun Erna, 27, disahkan hamil.

Berita gembira itu disampaikan sendiri oleh Erna menerusi IGnya dengan memuat naik gambar dan kapsyen bahawa dia kini sedang mengalami alahan ketika hamil.

Klik gambar untuk size besar

Mengenai hubungan Erna dengan Awal Haziq, 9, mereka dikatakan semakin rapat apabila Hafiz memanggil Erna dengan panggilan Ummi.

Untuk rekod, Zul dan Erna mendirikan rumah tangga mereka pada 21 Februari lalu. Zul sebelum ini telah mempunyai seorang anak lelaki hasil perkahwinannya terdahulu.

Tahniah diucapkan!

Foto: IG Zul Huzaimy & IG Misz Erna

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"KALAU BETUL SAYA BERHUTANG KENAPA BARU SEKARANG DISEBARKAN?" - SHAHIR

Sebelum ini timbul dakwaan mengatakan penyanyi Shahir Zawawi berhutang sebanyak RM4,000 seperti yang dilemparkan seorang individu di laman sosial. Shahir bagaimanapun menepis dakwaan tersebut dan menganggap tuduhan itu tidak berasas.

Shahir, 34, yang akan melangsungkan pernikahan malam esok berkata, terma digunakan pihak terbabit juga tidak betul memandangkan perkara dibangkitkan adalah mengenai tuntutan yang tidak pernah dibincangkan atau diputuskan sebelum ini.

"Saya mengambil pendekatan untuk tidak mengendahkan isu begini kerana sedang sibuk membuat persiapan perkahwinan. Kalau betul saya berhutang sampai kenapa baru sekarang disebarkan?

Klik untuk gambar besar

"Selepas itu ada pula individu lain yang dakwa saya juga mempunyai masalah dengan syarikat rakaman. Isu ini dikatakan timbul ketika saya berada dalam AF Megastar yang disertai atas jemputan Astro.

"Itu pun hanya setakat minggu ketiga disebabkan hal yang tak perlu saya dedahkan. Jadi apabila individu itu kata saya berhutang, bagi saya terma yang digunakan itu sendiri sudah salah. Alih-alih dia buat tuntutan membabitkan wang sebanyak RM4,000," katanya.

Juara Akademi Fantasia 8 (AF8) dan Hijrahkan Laguku itu turut tertanya-tanya motif di sebalik tuduhan itu sedangkan pihak berkenaan boleh saja berjumpa dengannya pada bila-bila masa.

Katanya, selama ini pun tiada sebarang perkara yang ingin disembunyikan apatah lagi cuba melarikan diri seandainya dia bukan di pihak yang benar.

Terdahulu, seorang individu yang terbabit dalam industri hiburan meninggalkan komen di Facebook sebuah akhbar mengenai berita penyanyi itu akan mendirikan rumah tangga. Dalam komen yang ditinggalkan, dia mendakwa Shahir berhutang dengannya membabitkan wang berjumlah RM4,000.

"Bayar hutang dulu baru nikah!" Aku yang hidup ini pun dia main senyap saja. AF Megastar aku rugi dekat RM4,000. Duit aku sendiri tu!" itu antara komen individu berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU WANI COMEL DIKECAM - INDIVIDU TAMPIL NASIHAT NETIZEN JANGAN TERLALU KASAR

Sebelum ini hangat diperkatakan mengenai isu Wani Comel yang membuat pendedahan mendakwa diperdaya dengan janji manis usahawan kosmetik berhubung pelantikannya sebagai duta produk pelangsingan.
Susulan pendedahannya itu, pelbagai kecaman dan hinaan dilemparkan terhadap gadis berusia 23 tahun itu. Tidak tahan dengan kata-kata hinaan orang ramai, Wani memberitahu akan mengambil tindakan terhadap netizen.

Memetik sebuah portal, seorang netizen menggelarkan dirinya sebagai Iman berkongsikan pendapatnya tentang Wani Comel. Lelaki berusia 29 tahun berkongsi cerita berat badannya pernah mencecah 130kg berkata dia juga pernah berdepan kesukaran untuk berjalan. Ujarnya hampir dua tahun barulah dia boleh berjalan dan beratnya kini 90kg.

Klik untuk gambar besar

Ujarnya, tidak salah untuk netizen memberikan padangan mereka masing-masing berkenaan Wani tetapi janganlah terlalu kasar tanpa mempedulikan perasaan seseorang.

"Bagi saya kalau boleh nak bagi pandangan tapi jangan terlalu kasar hingga mengguris hati budak tu. Awak semua tak tahu bagaimana tertekannya bila berat badan begitu hingga sukar bergerak. Tuhan sahaja tahu," katanya.

Selepas dikejarkan ke hospital baru-baru ini akibat jangkitan kuman pada paru-paru, Rabu lalu Wani mengesahkan dia menghidap komplikasi jantung bengkak.

www.myartis.com / Sumber & foto: Astro Gempak & Instagram Wani Comel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHEF FIKREE: "TIADA APA HENDAK KOMEN, INI DEMI JAGA AIB ISTERI, ANAK & KELUARGA"

Enggan mengulas lanjut mengenai isu dirinya curang dengan wanita berstatus isteri orang, cef selebriti dan pengacara Chef Fikree Aznan berkata tindakannya itu adalah untuk menjaga aib isteri dan keluarganya: "Tiada apa-apa yang hendak saya komen. Ini demi menjaga aib isteri, anak dan keluarga," katanya ringkas.

Semalam, isu rumah tangga Fikree bersama isterinya, Syarifah Zuriehan Syed Ahmad Kamal mula menjadi bualan netizen selepas wanita melakukan pendedahan mengenai sikap suaminya dilaman Instagram miliknya, @zuriehanbenyahya. Zuriehan juga turut mendedahkan Fikree pernah berbalas mesej berunsurkan lucah dengan seorang pengacara televisyen.

Fikree mula dikenali dengan program masakan 'Hello Bro Tolong Masak' dan dia juga pernah menjadi pengacara untuk rancangan 'Dapur Panas'. Untuk rekod, Fikree mula berkenalan dengan Zuriehan pada 2006 dan bertunang pada 2014. Mereka mendirikan rumah tangga pada 18 Disember 2015 dan mempunyai seorang anak yang bernama Jayden Malik.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SATU TAHUN ALLAH BAGI PELUANG" - LUAH ANAK PERTAMA AZMIL

Memberitahu pemergian bapanya benar-benar memberi kesan mendalam kepada dirinya, anak kepada Allahyarham Azmil Mustapha iaitu Syamira, 32, berkata, dia bersyukur diberi peluang untuk berbaik-baik dengan bapannya itu sejak setahun lalu.

Dia menjelaskan hubungannya dengan pelakon filem 'Ali Setan' itu renggang selepas ibu dan bapanya bercerai ketika dia baharu berusia empat tahun.

"Tahu tak kenapa pemergian arwah Babah memberi kesan yang amat dalam kepada saya?. Sebab seumur hidup saya tak pernah rapat dengan Babah.

"Ibu dan Babah bercerai semasa umur saya 4 tahun dan apabila kedua-dua mereka berkahwin lain, saya lebih rapat dengan Papa (bapa tiri) selama saya membesar," luahnya.

Pelakon yang popular tahun 1980-an itu meninggal dunia kira-kira pukul 12.40 tengah hari pada 14 Februari lalu.

Klik untuk gambar besar

Allahyarham meninggal dunia di rumahnya di Seksyen 9, Shah Alam dekat sini pada usia 65 tahun akibat sakit jantung.

Sementara itu, Syamira dalam Fecebooknya berkata, dia pernah berasa marah dan tidak bersetuju cara arwah bapanya.

"Lama juga saya marahkan Babah. Banyak juga saya tak setuju dengan cara Babah. Tapi Babah tak pernah lupa, saya tetap anaknya yang pertama," ujarnya.

Bagaimanapun, Syamira berkata, dia dapat memulihkan hubungan dengan arwah dan mengenali bapanya itu dengan lebih rapat.

Tempoh itu juga dia melupakan kisah lampau dan memberi sepenuh kasih sayang kepada seorang yang bergelar bapa.

"Setahun... satu tahun Allah bagi peluang pada saya untuk berbaik dengan Babah, untuk lebih mengenali Babah, untuk lebih memahami Babah. Bersyukurnya saya.

"Walaupun sekejap, teramat sekejap, tapi cukup untuk saya lupakan kisah lampau dan mengisi hati ini dengan sepenuh kasih sayang buat insan yang sebelum ini saya mengaku ayah sebab binti dalam nama saya sahaja," tuturnya.

Allahyarham pernah berkahwin sebanyak dua kali dan memiliki lima orang anak hasil perkahwinan itu berusia antara 15 tahun dan 32 tahun. Dia juga mempunyai tiga orang cucu berusia antara dua dan lima tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KHAYALAN SHUIB - BAYANGAN ARWAH SITI SARAH MELAWAT AYASH

Setiap orang ada cara tersendiri bila mereka rindukan seseorang yang dicintai. Shuib juga tidak ketinggalan begitu dan terbayangkan Arwah isterinya Siti Sarah datang melawat anak mereka Ayash melalui photo yang diedit.

"Ayash senyum dekat siapa tu sebelah daddy sayang... Alhamdulillah Syukur Ya Allah... Allah maha tahu di atas segalanya," tulis Shuib mengenai foto tersebut.

Tambahnya sebelum itu : "Dah takde dan takkan ada lagi.Yang ada hanya RINDU TAK BERPENGHUJUNG."

Harap ada pihak yang tak bosan mendengar luahan hati Shuib itu. Sememangnya, dia terlalu rindu mengenangkan saat bahagia yang pernah dikecapi bersama.

Al-Fatihah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHERRY ALHADAD, ARIL SEKELUARGA, FITRI HARIS, AISHAH AZMAN & ELIZABETH TAN JUGA POSITIF C0V1D

Nampaknya semakin ramai artis kita yang disahkan positif C0V1D dan kali ini Sherry Alhadad, Aril Pilus sekeluarga, Fitri Haris, Aishah Azman dan juga Elizabeth Tan.

Pengacara Sherry Alhadad mengesahkan ketiadaannya pada program Big Stage 2022 semalam adalah kerana dia positif wabak tersebut. Menerusi hantaran di laman Instagram, Sherry memuatnaik gambar keputusan kit ujian kendiri C0V1D yang menunjukkan dia dijangkiti wabak itu.

"Terima kasih atas doa kalian semua. Semoga semuanya dipermudahkan dan semoga kita semua sentiasa di bawah lindungan Allah SWT. Insya-Allah kita jumpa minggu depan di konsert Big Stage," tulisnya.

Sherry turut mengucapkan terima kasih terhadap penyanyi, pelakon dan pengacara Elly Mazlein atau lebih mesra disapa sebagai Kak Lina Pom Pom yang menggantikan tempatnya semalam dan menyifatkan gandingannya bersama Alif Satar hebat.

Klik untuk gambar besar

Bagi penyanyi dan pengacara Aril Pilus pula, dia bersama isteri, Puteri Erma Edlinda Megat Aminuddin dan anak mereka, Tun Adriel Mikael telah disahkan positif C0V1D. Aril berkongsi perkara tersebut menerusi hantaran di Instagram dengan memuat naik gambar kit ujian kendiri C0V1D berserta tarikh dia, isteri dan anaknya disahkan dijangkiti wabak itu.

"Maafkan kami, saya tewas 23 Februari, isteri saya tewas 28 Februari dan anak saya tewas 26 Februari. Ya, C0V1D itu benar dan kami sudah melaluinya. Dengan rendah hati, kami sekeluarga memohon anda semua mendoakan kesihatan keluarga kami dan semoga anda semua sentiasa dalam lindungan Allah SWT. Semoga kita semua terhindar dari segala penyakit merbahaya. Amin," tutur Aril.

Sementara itu, penyanyi nasyid Fitri Haris memohon kepada semua pihak yang berurusan dengannya agar menjalani ujian saringan C0V1D, selepas dia disahkan positif wabak berkenaan.

"Dukacita diumumkan, saya kini positif C0V1D. Saya pohon kepada sesiapa yang bertemu dengan saya sekiranya mempunyai gejala mohon buat ujian saringan. Saya minta maaf atas ujian ini," kata Fitri menerusi perkongsian dalam Instagram (IG), hari ini.

Tidak ketinggalan, pelakon Aishah Azman atau nama penuhnya Nor Aishah Afika Azman Shah, turut berkongsi keadaan yang mengalami batuk dan selsema sejak Sabtu sehingga menerima keputusan positif C0V1D pada Ahad.

Menjalani kuarantin kendiri di bilik, Aishah bersyukur dia tidak mengalami gejala yang teruk seperti demam. Bagaimanapun, pelakon berusia 25 tahun ini mengakui dia berasa bimbang dengan keadaan ibunya yang berdepan dengan pelbagai masalah kesihatan.

"Saya mula batuk dan selsema sejak Sabtu dan terus buat ujian calitan. Saya disahkan positif C0V1D sehari selepas itu. Alhamdulillah, tak ada demam atau simptom yang teruk dan harap dijauhkan la. Alhamdulillah, semua ahli keluarga tidak dijangkiti virus itu.

"Sebenarnya saya paling risau ibu sebab kami selalu tidur sama-sama. Ibu pula ada banyak penyakit antaranya diabetes, jantung, asma dan darah tinggi. Tapi buat masa sekarang, ibu dan ahli keluarga lain tak ada apa-apa. Saya pun kuarantin seorang diri dalam bilik," ujarnya.

Selain itu, penyanyi lagu 'knock-Knock' iaitu Elizebeth Tan atau lebih mesra dipanggil Lizzy ini menerusi Instagram Story miliknya memberitahu dia dijangkiti virus berkenaan pada Isnin: "Guys, can't run from C0RON@ (Tak dapat lari daripada C0R0N@V1RUS)" tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZA HALIM SELAMAT LAHIRKAN ANAK KETIGA, PEREMPUAN

"Syukur alhamdulillah di atas kurniaan mu Ya Rabb... Isnin,24/09/2018 lahirlah puteri saya pada jam 11.23am dgn berat 3.42kg... Terima kasih kpd semua diluar sana yg selama ini mendoakan kesejahteraan dan kesihatan kami berdua...

"Sy minta maaf krn tak dpt balas satu persatu comment kalin semua.. Alhamdulillah baby sihat,begitu jugak dgn sy. Nnt sy update lg ya.. Bg sy berehat dulu... Love u all..

"Thanks for the pray & doa... 🌹🌹💖💖💋💋 Ummuahh 😙😙 Ikhlas dr sy & suami 😊," tulis pelakon Fiza Abdul Halim yang telah selamat melahirkan anak ketiga yang merupakan seorang bayi perempuan di KPJ Damansara Specialist Hospital pada 11.23 pagi semalam.

Bergelar ibu buat kali ketiga, Fiza berkongsi perasaan syukurnya di laman Instagram. Laman sosialnya turut dihujani ucapan tahniah daripada pengikut yang teruja dengan kelahiran bayi tersebut.

Klik untuk gambar besar

Pelakon 'Nana Tanjung' itu berkahwin kali ketiga dengan seorang juruterbang iaitu Aizat Al Jefri Abdul Kudus pada Disember 2016.

Terdahulu, Fiza pernah berkahwin dengan peserta Akademi Fantasia, Adam, pada September 2013 dan bercerai pada 2016 tetapi tidak dikurniakan cahaya mata.

Sebelum berkahwin dengan Adam, Fiza pernah bernikah dengan Ahmed Farriq dan dikurniakan dua anak iaitu Ferra Aryanna, 9, dan Feeya Adyrra berusia lapan tahun.

www.myartis.com / Sumber: Instagram Fiza Absul Halim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAL DALAM PERHUBUNGAN - ZULIN AZIZ KONGSI BEBERAPA ALASAN

Menerusi entri di laman Instagram (IG), pelakon dan penyanyi Zulin telah menasihati orang ramai agar sentiasa berhati-hati dalam memilih pasangan supaya tidak gagal dalam perhubungan.

Zulin berkongsi beberapa alasan yang seringkali diberikan oleh pasangan bercinta dalam sesebuah hubungan.

"Berapa kali kau pernah gagal dalam hubungan? Berapa kali kau jumpa orang mengkhianati kau? Berapa kali? Berkali-kali?

"Ada sesetengah dari golongan pengkhianat hanya memikirkan hati perasaan dia saja. Kalau tidak lagi beri dia apa-apa manfaat maka dia hilang begitu saja.

Klik untuk gambar besar

"Ada pula dari golongan ini yang cuba cari alasan supaya dia tidak terlihat salah dimata kau mahupun orang lain a.k.a suci dalam debu. Ada pula yang menyalahkan diri dia dan menyanjung kita sebaik-baik manusia.

"Apapun alasan yang paling baik adalah dengan berbincang walaupun dah tak ada perasaan, berlaku jujur, clearkan keadaan dan tak payah buang masa siapa-siapa.

"Kalau masih sayang, baiki hubungan itu dengan Berbincang dan kalau dah tak boleh clearkan putus atau move on. Simple," tulisnya.

Menerusi ruangan komen rata-rata berkongsi pengalaman percintaan mereka dan  mendoakan agar Zulin akan mendapat jodoh yang lebih baik selepas ini.

www.myartis.com / Sumber & foto: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN KESALAHAN OBSES DENGAN ANAK SENDIRI" - SITI NURHALIZA

Menepis tanggapan segelintir pihak yang menyifatkan dirinya obses apabila sering berkongsi foto dan video puteri kesayangan, Siti Aafiyah Khalid di laman sosial, penyanyi tersohor, Datuk Seri Siti Nurhaliza Tarudin, 40, sebaliknya berkata, dia menjadikan laman sosial, terutama Instagram dan YouTube sebagai arkib untuk menyimpan segala rakaman momen manis yang boleh dirujuk semula pada kemudian hari.

"Siti tidak obses dengan anak sendiri, malah rasanya, Siti juga tidak terlalu kerap memuatnaik gambar dan rakaman video Aafiyah seperti yang diperkatakan warganet. Jika ada momen menarik dan perlu, Siti akan kongsi. Siti juga akan selang-selikan muat naik paparan dengan aktiviti seni. Lagipun, rasanya bukan kesalahan jika Siti obses dengan anak sendiri.

"Selama 11 tahun Siti nanti kehadiran Aafiyah dan hanya pada usia 39 tahun, baru Siti dikurniakan cahaya mata. Mungkin mereka yang tidak puas hati itu mempunyai anak ramai. Jadi, mereka tidak teruja seperti yang Siti rasakan ketika ini," katanya.

Klik untuk gambar besar

Penyanyi yang popular dengan lagu 'Anta Permana' itu, biarpun sibuk dengan urusan kerja, seboleh mungkin dia tidak mahu ketinggalan menyaksikan proses tumbesaran buah hatinya itu: "Selalu Siti berpesan kepada pengasuh supaya rakam apa sahaja gelagat Aafiyah. Apabila sibuk bekerja, kadang-kadang ada perkara yang Siti ketinggalan. Balik rumah, tengok Aafiyah sudah pandai itu dan ini.

"Untuk tidak menyesal, Siti rasa rakaman seperti itu perlu. Siti lebih suka jika rakaman dimuatnaik di laman YouTube. Selain durasinya yang panjang, ia juga boleh ditonton pada bila-bila masa. Jika hanya simpan di telefon bimbit, bila-bila masa boleh hilang, terutama jika peranti itu bermasalah," tuturnya.

www.myartis.com / Sumber & foto: Berita Harian & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAMBANG MATA SATU DI PENTAS GEGAR VAGANZA 9 TIMBUL RASA KURANG SENANG NETIZEN

Konsert minggu kelima Gegar Vaganza musim kesembilan (GV9) telah berlangung semalam dimana ia memaparkan persaingan sengit para peserta.
Bagaimanapun, tular video memaparkan persembahan salah seorang peserta yang menjadi bualan ramai di media sosial yang dimuat naik seorang pengguna TikTok.

Menerusi video tersebut, dapat dilihat Asheed Def Gab C berduet bersama Tam Spider mempersembahkan lagu 'Angin' daripada kumpulan Dewa19. Namun, apa yang lebih menjadi perhatian ramai apabila terpampang satu lambang pada skrin di atas pentas ketika persembahan iaitu lambang mata satu yang simbolik dengan 'dajjal' dan agenda illuminati.

Perkongsian individu itu mendapat pelbagai reaksi daripada netizen yang meluahkan rasa kecewa serta meluahkan rasa tidak puas hati terhadap pihak yang terlibat dengan program tersebut membenarkan lambang itu berada di atas pentas.

Klik untuk gambar besar

Bagaimanapun, ada juga menjelaskan bahawa lambang tersebut diambil daripada cover album berkenaan daripada kumpulan band terkenal Indonesia, Dewa19 dan ianya sudah lama digunakan.

Terdahulu, anggota kumpulan Dewa19 iaitu Ahmad Dhani menafikan ia adalah lambang mata dajjal dan penuh dengan illuminati. Sebaliknya cover dari album Cintailah Cinta itu dilukis oleh seorang pelukis dan dalam mata berkenaan ‘ada’ mata lain dalamnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH 7 JULAI DEPAN: "SAYA TAK KISAH STATUS DIA" - ANIS AL IDRUS

Aktres Anis Al-Idrus, 29, dalam satu majlis sidang media pengumuman tarikh perkahwinannya yang berlangsung di De'Laman Event Space, semalam memberitahu bahawa beliau tidak kisah mengenai status duda anak satu bakal suaminya, Aiman Rafzan.

Dalam masa sama, Anis berkata, dia sendiri sudah bersedia memikul tanggungjawab sebagai ibu segera kepada anak lelaki Aiman atau nama sebenarnya Mohd Rafzan Nuhikmal Abdul Halim, 35, yang kini sudah berusia 10 tahun.

"Saya tidak kisah dengan status dia sebagai duda dan sudah mempunyai seorang anak, malah anak dia juga sudah boleh menerima saya sebagai ibu.

"Saya terima dia seperti mana dia menerima saya seadanya. Lagi pula dia berjaya buka hati saya untuk memikirkan tentang masa depan," ujarnya.

Anis dan bakal suaminya itu akan diijabkabul dalam sebuah majlis pada 7 Julai depan.

Menurut penyanyi lagu 'Mengapa' ini, majlis pernikahan itu akan diadakan dalam keadaan sederhana yang hanya dihadiri rakan-rakan yang rapat dengan dirinya sahaja.

Selain itu, Anis berkata, dia mengikut permintaan pihak keluarga yang tidak mahu mengadakan majlis resepsi secara besar-besaran.

Klik untuk gambar besar

"Atas permintaan keluarga saya majlis ini berlangsung secara sederhana yang hanya dihadiri 350 orang tetamu. Keluarga juga tidak mahu ada perarakan atau persandingan.

"Jadi, majlis itu nanti cuma akad nikah dan makan-makan sahaja, tapi ada pelamin untuk tetamu bergambar. Bukan apa, keluarga kami memang jenis yang tidak adakan majlis resepsi besar-besaran.

"Saya jemput kawan-kawan dan media yang rapat, serta beberapa rakan artis yang baik dengan saya sahaja," jelasnya.

Dalam pada itu, menceritakan detik perkenalan tiga bulan lalu, Aiman berkata, dia terpikat kepada kecantikan wajah Anis ketika pertama kali bertemu.

Katanya, sebagai pereka hiasan dalaman, dia mengakui sering tertarik kepada sesuatu yang cantik.

"Adik saya rakan baik dia, kami berkenalan pada awal Januari lalu dan saya akui jatuh cinta pandang pertama. Saya tertarik dengan kecantikkan dan caranya yang manja dan sopan," katanya.

Terdahulu, pasangan ini mengikat tali pertunangan pada 24 Mac lalu dalam sebuah majlis tertutup.

Sebelum ini, Anis Al Idrus pernah menjalinkan hubungan dengan aktor Sharnaaz Ahmad dan Raja Afiq. Bagaimanapun hubungan mereka tidak berkekalan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DILANTIK PENGERUSI FINAS: "SAYA AKAN BERI USAHA YANG TERBAIK" - HANS ISAAC

Pengarah dan pelakon, Datuk Hans Isaac semalam telah dilantik sebagai Pengerusi Perbadanan Kemajuan Filem Nasional Malaysia (FINAS) bagi tempoh dua tahun berkuat kuasa 8 April. Pengumuman tersebut diumum oleh Kementerian Komunikasi dan Multimedia Malaysia (KKMM).

Dalam pada itu, Hans turut berterima kasih kepada KKMM diatas kepercayaan yang diberikan kepada beliau terutama menterinya, Gobind Singh Deo. Menurut Hans lagi, beliau tidak mahu bercakap lebih tetapi akan berusaha untuk mendapatkan hasil yang terbaik.

Beliau berkata, ini adalah masa untuk beliau bersama barisan kepimpinan baru FINAS kurang bercakap tapi melaksanakan semua perancangan pembangunan.

"Saya sudah ada manifesto untuk membangunkan FINAS kerana selama 25 tahun banyak dengar orang bercakap saja tapi tiada hasil.

Klik untuk gambar besar

"Saya akan berbincang dengan CEO (Ketua Pegawai Eksekutif FINAS, Ahmad Idham Ahmad Nadzri) dan ahli lembaga pengarah lain mengenai merealisasikan manifesto yang sudah dibentangkan sebelum ini. Saya tak nak cakap lebih, biar hasil yang bercakap," katanya.

Terdahulu, dalam kenyataan media hari ini, Gobind berharap supaya ahli lembaga FINAS memberikan kerjasama yang penuh kepada Hans dalam melaksanakan pembaharuan berdasarkan hala tuju kerajaan.

"Kementerian berharap Pengerusi yang baharu ini akan berkhidmat untuk meningkatkan usaha FINAS bagi membangunkan industri ini," katanya.

KKMM dalam kenyataannya berkata, Hans mempunyai pengalaman luas dalam bidang perfileman dan terkenal sebagai seorang pelakon, penerbit dan pengarah filem.

Beliau juga pernah menerima pelbagai anugerah dalam industri perfileman tempatan dan Pengarah Urusan, Social 360 Sdn Bhd, sebuah syarikat yang terbabit dalam bidang keselamatan dan insurans.

Hans juga pernah menjadi Ahli Lembaga Penasihat FINAS dan Ahli Lembaga Persatuan Penerbit Filem Malaysia pada 2012. Beliau adalah pemegang Ijazah Sarjana Muda Pengurusan Perniagaan dari Institute of Commerce, Singapura dan Ijazah Sarjana Muda Pengurusan Hotel dari Kolej Stanford, Malaysia.

Pelantikan Hans berdasarkan peruntukan dalam Akta Perbadanan Kemajuan Filem Nasional Malaysia 1981 itu menggantikan Datuk Samsuni Mohd Nor yang menjalankan tugas sebagai pemangku Pengerusi FINAS selama lebih empat bulan yang lalu.

KKMM turut mengucapkan terima kasih kepada Datuk Samsuni Mohd Nor untuk perkhidmatan beliau dalam menjalankan tugasan sebagai pemangku jawatan itu.

www.myartis.com / Sumber & foto: Harian Metro & Hans Isaac

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GILIRAN MAWAR RASHID PULA BERHIJAB - MOHON DOA AGAR ISTIQAMAH

Sudah ramai artis serta selebriti kita membuat keputusan untuk berhijab dan tampil menutup aurat. Kinitiba giliran pelakon Mawar Rashid pula mengikut jejak. Isteri kepada pelakon Raf Yaakob itu mengumumkan penghijrahannya di laman Instagram miliknya sempena Awal Muraham yang disambut baru-baru ini.

Mawar yang mula mengenakan hijab pada Jumaat lalu meminta doa daripada orang ramai supaya dirinya sentiasa istiqamah dalam penghijrahannya itu: "Muharram 2, 1442. Berkat hari Jumaat, penghijrahan Mawar telah pun bermula Doakan Mawar sentiasa beristiqomah untuk sentiasa mendapat keredhaan Allah SWT. Amin," tulisnya.

Meninjau di Instagram Mawar, pelakon itu dilihat sudah berhijab sejak beberapa bulan lalu dan gambarnya tidak memakai tudung pula sudah pun dipadam sepenuhnya. Diruangan komen, rata-rata netizen dan rakan artis gembira serta menyambut baik penghijrahannya itu. Malah, turut meluahkan rasa syukur dan mendoakan agar Mawar terus istiqamah hendaknya.

Untuk makluman, Mawar dan Raf mendirikan rumah tangga pada 9 November 2017 dan dikurniakan dengan kehadiran Rafael pada 13 Mac lepas. Mawar turut mempunyai dua orang anak tiri, Rayyan, 8 dan Raysaa, 4, hasil perkahwinan Raf bersama bekas isteri.

Klik untuk gambar besar

www.myartis.com / Sumber & foto: Rotikaya, Instagram Mawar Rashid & Raf Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IMRAN AJMAIN: "SAYA BERTUAH BERJIRAN BERSAMA MAT SENTUL, DITAWAR MUNCUL IKLAN TV"

"Sewaktu kecil, saya bertuah dapat berjiran tetangga bersama pelakon / pelawak Mat Sentul. Pada dekad 80an, beliau rancak dengan produksi iklan makanan ringan yang dinikmati kanak-kanak. Lalu saya ditawar peluang untuk muncul dalam beberapa iklan TV produk Ding Dang, Tora, JoJo dan banyak lagi.

"Dan kerana itu, kami di rumah tidak pernah kekurangan makanan ringan. Sentiasa ada bekalan baru, perisa baharu, mainan baharu untuk dikumpul. "Tora datang lagi dengan..." — cogankata ini khusus buat kami sahaja dan jajanan ini diberi nama kolektif "apa apa". Nak beli "apa apa" di kedai runcit. Hari hari nak beli "apa apa".

"Sempena Hari Coklat Sedunia, saya bukan sahaja meraikan coklat tetapi kenangan makanan ringan dan iklan-iklan yang mengiringi zaman kanak-kanak kami untuk semua generasi 70-80an. Here's to us! We made it to 2021. Siapa masih ingat lagi?

Klik untuk gambar besar

"Sweet thoughts. X. #worldchocolateday #worldchocolateday2021 #haricoklatsedunia," itulah tulis penyanyi Imran Ajmain yang mendedahkan satu kisah menarik, bersempena dengan sambutan Hari Coklat Sedunia.

Rupa-rupanya, penyanyi yang sinonim dengan lagu 'Seribu Tahun' ini pernah terlibat dalam iklan komersial produk biskut kanak-kanak, jenama Ding Dang yang pernah popular suatu ketika dahulu.

Jelas Imran atau nama penuhnya Ahmad Imran Ahmad Husaini Ajmain, dia mendapat tawaran berlakon iklan berkenaan kerana berjiran dengan aktor dan pelawak legenda, Mat Sentul. Malah, Imran memberitahu peluang yang dimilikinya itu merupakan satu momen yang cukup indah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKA AZRAFF UMUM JANTINA ANAK SULUNG, BIRU TANDA LELAKI

Baru-baru ini, penyanyi Kaka Azraff bersama suaminya, Adam Azriff telah membuat kejutan buat peminat apabila mengumumkan jantina anak dalam kandungannya kini berusia lapan bulan. Menerusi perkongsian InstaStory rakannya, Alicia Amin yang juga merupakan seorang model, Kaka dan suaminya telah meraikan majlis baby shower di sebuah kafe di Subang pada malam Ahad.

Menerusi video tersebut, Kaka atau nama sebenarnya Nor Atiqa Noor Azraff ini mula 'memecahkan' belon berbentuk berlian, lalu cebisan kertas biru jatuh bertaburan. Sekali gus, ia mendapat sorakan orang ramai sebaik sahaja Kaka mengumumkan jantina anaknya.

Untuk pengetahuan, warna biru adalah simbolik bayi lelaki, manakala warna merah jambu pula simbolik bayi perempuan. Dalam pada itu, penyanyi lagu 'Bukan Hal Aku' ini juga bersyukur kerana dikurniakan dua orang ibu yang penyayang (ibu kandung dan ibu mertua).

"Ma QUEENS. My marriage gave me more than a husband ; It gave me a second mom  thank you for everything Mummy!" tulis Kaka yang mendirikan rumah tangga dengan Adam pada Disember tahun lalu dan kini menanti detik kelahiran cahaya mata sulung.

Klik untuk gambar besar

www.myartis.com / Sumber & foto: Media hiburan, Instagram Kaka Azraff & Alicia Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::